Мәҙәниәт » Страница 66 » "Йәшлек" гәзите\nГазета "Йәшлек" » Новости » Мәҙәниәт » Страница 66\n«Зәңгәр экран»да – «Тамыр» телеканалы\nНовости / Мәҙәниәт // 11-12-2010, 13:40\nҠайһылай ҙа оло шатлыҡ! Бигерәк тә балалар, үҫмерҙәр өсөн күңел ҡыуана. Бынан ары «Тамыр»ҙар айырым телеканал булараҡ эшләһен әле... Шәп бит! Ошо әһәмиәтле ваҡиғаны тарихҡа теркәп, быға үҙ күҙҙәребеҙ менән шаһит булыу маҡсатында телеүҙәккә йүнәлдек. Өҫтәүенә, телеканал асылыуы айҡанлы, 2 декабрь Балалар телевидениеһы көнө тип тә иғлан ителгәйне.\nЙәш «Каруанһарай» илде данлай\nНовости / Мәҙәниәт // 7-12-2010, 12:17\n11 декабрҙә «Каруанһарай» төркөмө Зәки Вәлидиҙең тыуыуына 120 йыл тулыу уңайынан «Данлы юлдан атлай ғорур Башҡортостан!» концерт программаһын тәҡдим итә.\nПрограмманы һәләтле һәм тамашасыны сағыу программалар менән ҡыуандырған йәш режиссер Илшат Фәхретдинов сәхнәләштерә. Йырсылар тамашасыларға лирик һәм патриотик йырҙар һәм ниндәйҙер сюрприз да вәғәҙә итә. Концертта сағыу бейеүҙәр ҙә буласаҡ. Киләсәктә программаны тулыландырып, репертуарҙарын ошо йүнәлештә тағы ла байытырға уйлай «Каруанһарай» егеттәре.\nКүңелдәрҙе сорнар яҡты моң\nНовости / Мәҙәниәт // 7-12-2010, 12:07\n9 декабрҙә Нефтселәр мәҙәниәт һарайында ғәжәйеп тамаша – билдәле йырсы Гөлдәр Ишҡыуатованың ҙур концерты. «Моңом булып кил» тип исемләнгән программаны йырсы үҙенең матур юбилейына һәм сәхнәләге ижадына 15 йыл тулыуға арнай. Ысынлап та, Гөлдәрҙең яратҡан тамашасыһы менән уртаҡлашыр шатлыҡтары, яңы йырҙары етерлек. Ошо көндәрҙә генә ул йөҙ йырҙан торған өр-яңы диск сығарһа, әле «Ҡурай» каналында илһамланып ижад итеүе....\n«Башҡортостан уҡытыусыһы» дуҫтарын йыйҙы\nНовости / Мәҙәниәт // 7-12-2010, 12:05\nОшо көндәрҙә Башҡортостан мәғарифты үҫтереү институтында Уҡытыусы йылы, Республика йылы һәм «Башҡортостан уҡытыусыһы» журналының 90 йыллығына арналған матур осрашыу үтте. Осрашыуҙа БР элемтә һәм киң коммуникациялар министры Борис Мелкоедов, мәғариф министры урынбаҫары Артур Сурин, республика район-ҡала хакимиәттәренең мәғариф бүлеге етәкселәре, матбуғат ветерандары һәм уҡытыусылар ҡатнашты....\nМөхәббәтле кисәгә рәхим итегеҙ!\nНовости / Мәҙәниәт // 4-12-2010, 14:29\nБелеүебеҙсә, Өфөнөң Нефтселәр һарайында сағыу мәҙәни саралар, ҡыҙыҡлы проекттар үтеп тора. Яңыраҡ «Юлдаш» радиоһының юбилей концерты, «Дүрт йөрәк» реалити-шоу проекты менән һөйөндөрһәләр, бөгөн киске сәғәт 7-лә «Моңдан яралған мөхәббәт, йәки ҡышҡы бер кистә...» тип аталған ҙур концерт үҙ тамашасыһын көтә.\nҺеҙ яратҡан йырсылар Миңзифа һәм Артур Туҡтағоловтар, Фәдис Ғәниев һәм Лилиә Биктимерова, Нәзифә Ҡадирова һәм Ғәле Алтынбаев, Сулпан һәм Альберт Салауатовтар, Алтынай һәм Шәһит Хамматов, шулай уҡ Сибай, Нефтекама, хатта Татарстандан килгән йырсылар ҙа үҙ күстәнәстәрен тәҡдим итәсәк.\nТамашала танылған «Вираж», «Дива», «Ренессанс» бейеү коллективтары ҡатнаша.\nЙәш таланттарҙы сәхнәгә сығарыу, башҡорт сәхнәһендә оҙаҡ йылдар эшләп килгән парлы «йондоҙ»ҙарҙы осраштырыу ниәте менән үткәрелгән программаның авторы – Зөһрә Бураҡаева, ҡуйыусы режиссеры – Кинйәбикә Исламғолова.\nКилегеҙ, күрегеҙ, илһамланығыҙ!\nАртҡа 1 ... 62 63 64 65 66 67 68 69 70 ... 72 Алға


«Салауат Юлаев» Мәскәүҙең «Спартак» командаһын еңеп ҡараясаҡ // Спорт | новости башинформ.рф\n«Салауат Юлаев» Мәскәүҙең «Спартак» командаһын еңеп ҡараясаҡ\n15:07, 10 января 2017 Спорт\n«Салауат Юлаев» Мәскәүҙең «Спартак» командаһын еңеп ҡараясаҡ Фото: Дмитрий Слезин\nӨФӨ, 10 ғинуар, 2017 йыл. /«Башинформ» мәғлүмәт агентлығы, Дмитрий Слезин/. 10 ғинуарҙа «Салауат Юлаев» Континенталь хоккей лигаһы сиктәрендә үҙ майҙанында 2017 йылда тәүге уйынын үткәрәсәк. Өфөләрҙең ярышташы – Мәскәүҙең «Спартак» командаһы.\nМәскәүҙә миҙгелдең тәүге уйынында «Салауат» овертаймда Захар Арзамасцевтың дөрөҫ ташлауы һөҙөмтәһендә еңә.\n«Салауат Юлаев» йылды Түбәнге Камала һәм Тольяттиҙа отолоп, Ҡазанда овертаймда «Аҡ Барыҫ»ты еңеп башлай.\nӘлеге ваҡытта Өфө командаһы «Көнсығышта» бишенсе урында тора.\nБөгөнгө осрашыу «Өфө-Арена» майҙанында киске сәғәт 7-лә башлана.


Валентина Гагарина – ҙур шәхес, тоғро ҡатын һәм әсә\n23 Март 2020, 17:05\nЕр йөҙөндәге беренсе космонавт Юрий Гагариндың 85-се йәше менән барған ҡатыны Валентина Гагарина ошо көндәрҙә арабыҙҙан китте. Был ауыр ваҡиға уның барлығын күптәрҙең яңынан иҫенә төшөрҙө, юғиһә, онотҡайнылар, ә йәштәр шундай кеше менән замандаш булыуын хатта белмәүе лә ихтимал. Ошо хәл үтә лә баҫалҡы ҡатын хаҡындағы иҫтәлектәрҙе барларға мәжбүр итте.\nБер ваҡытта ла күкрәк ҡағып йөрөмәгән, телевидение-баҫмаларҙың күп һанлы геройы булмаған, хатта депутатлыҡҡа ынтылмаған Валентина Ивановна Гагарина ниндәйерәк кеше булды икән, тигән фекер тыуҙы.\nУның үлеменә бәйле социаль селтәрҙәрҙә бихисап фотолар, мәҡәләләр донья күрҙе. 50-60-сы йылдарҙа төшөрөлгән фоторәсемдәрҙән беҙгә бәхетле Гагариндар ғаиләһе, матур йәштәр ҡарай. Ул ваҡыттағы барлыҡ совет кешеләре кеүек үҡ ябай, күркәм ғаилә.\nВаҡыт үтеү менән шуға инанаһың, легендар кешенең ҡатыны булыу Валентинаға ҙур яуаплылыҡ өҫтәгән, әлбиттә. Тик уны лайыҡлы күтәрә белгәндәр бик һирәк.\nЮрий менән Валентина 1957 йылда, беҙгә күрше генә Ырымбур ҡалаһында өйләнешә. Сөнки Валентина Ивановна тап ошо ҡалала тыуып үҫә. Ҡыҙ фамилияһы Горячева, атаһы ашнаҡсы булып эшләй, әсәһе – өй хужабикәһе. Ике ағаһы Бөйөк Ватан һуғышында һәләк була. Валентина медицина йүнәлешендәге һөнәр үҙләштерә, ә Юрий Гагарин Ырымбур осоу училищеһын тамамлай. Йәштәр шунда таныша. Өйләнешкәндән һуң, бер нисә йылдан уларҙың Елена һәм Галина исемле ҡыҙҙары тыуа.\nӘ был ғаиләне бөтә ер йөҙөнә билдәле иткән ваҡиға 1961 йылдың 12 апрелендә була. Юрий Гагарин орбитаға осҡан беренсе космонавт булып таныла. Ғаилә дан-шөһрәткә күмелә. Уларҙы төрлө рәсми сараларға саҡыралар, Юрий Алексеевич менән Валентина Ивановна илдең беренсе кешеләре менән генә аралаша, рәсми осрашыуҙарҙа хатта табын бүлешә. Фотола уларҙы Никита Хрущев, уның ҡатыны Нина Петровна эргәһендә, Кремлдең Яңы йыл балында һәм башҡа иҫтәлекле урындарҙа күрергә мөмкин. Валентина – Никита Хрущевтың тәҡдиме менән, беренсе космонавтың ҡатыны булараҡ, Ленин ордены менән бүләкләнә. Уларҙың ябай ғына фатирҙарына яҙыусылар, хәбәрселәр, артистар килә, ураған һайын интервью алалар, телевидениеға төшөрәләр, радиоға саҡырылар. Ә Юрий Алексеевичҡа эш күбәйә, ул рәсми сараларға йөрөй, сит илдәргә сыға. ғаиләһенә ваҡыты ла ҡалмай.\nҠапыл төшкән дан йәштәрҙе үҙгәртә алмай, күрәһең. Улар һәүетемсә тормош менән йәшәүен дауам итә. Юрий Алексеевич элеккесә осоу һынауҙарын үткәрә...\nТормош иптәше һәләк булғанда Валентина дауаханала ятҡан була. Көн элгәре Юрий Гагарин уға килеп: “Бына һауығып сыҡһаң, берәй ергә, төпкөлгә китербеҙ, урманда палатка ҡороп, йылға буйында балыҡ тотоп, уха бешерербеҙ, усаҡ яғырбыҙ”, – тип йыуатып китә. Шунан башҡа ул ирен күрә алмай.\nЮрий Гагарин һәләк булғас, Валентина: “Ул үҙенең яратҡан күгенә китте”, – тип әйтә. Уға ни бары 32 йәш була.\nШул көндән Валентина Ивановна киң даирәгә сыҡмай, бер кем менән аралашмай, интервью бирмәй. Тик 1980 йылдарҙа, беренсе кешенең йыһанға осоуона 25 йыл тигәндә, “108 минут һәм бөтә тормош” тигән китап сығара.\nУл элеккесә Мәскәү өлкәһенең Йондоҙло ҡаласығында йәшәүен дауам итә. Уларҙың тәүге алған фатиры, 4-се ҡатта була. Уның тәҙрәһенән Юрий Гагаринға ҡуйылған һәйкәл күренеп тора. Иренән ҡалған барлыҡ байлыҡ – ике фатир, иҫке генә “Волга” автомашинаһы һәм югослав гарнитуры. Тол ҡатын Мәскәүҙәге фатирына күсеп тормай. Уның яуабы былай була: “Әгәр ҙә беҙ баш ҡалаға күсһәң, минең ҡыҙҙарыма иғтибар көсәйәсәк. Ә бында, космонавтар ҡаласығында барыһы ла бер тигеҙ, барыһы ла Советтар Союзы Геройҙарының балалары”.\nВалентина Гагарина: «Фатирҙа тыныс... Мин бер үҙем һәм һаман нимәлер көтәм... Уның башҡа бер ҡасан да килмәйәсәген, өйгә инеп ҡыуаныстар менән бүлешеп, тынысландырмаясағын белһәм дә һаман да бер мөғжизә көтәм... Бына ишектәге ҡыңғырау шылтыраны. Балалар: “Атай ҡайтты!”– тип ҡысҡырышып ишеккә ташлана. Мин дә ишек төбөндә таныш тауышты ишетермен кеүек. Ләкин бер-ике минут ваҡыт үтә, яуап юҡ. Тик тыныслыҡ. Оҙон-оҙаҡ, һағышлы тынлыҡ.....” – тип яҙа үҙенең китабында.\nНиндәй ғазаплы минуттар кисергән ҡатынды аңлауы ҡыйын түгел. Башҡа ул тормошҡа сыҡмай, иренә тоғро ҡала. Ике ҡыҙын үҫтерә, унда-бында күренеп тә бармай, рәсми сараларға ла йөрөмәй тиерлек.\nВалентинаның тыуған көнөндә, йыл һайын уға раузалар тотоп Валентина Терешкова килә. Йыһанға ҡағылышы булған ике ҡатын нимә хаҡында һөйләшкәндәрҙер, уныһы ҡараңғы. Был иһә Валентина Ивановнаның ябыҡ тормош алып барыуына бәйлелер, күрәһең. Ул 2011 йылда Рәсәй Космонавтика федерацияһының Гагарин ордены менән бүләкләнә, Мәскәү өлкәһенең почетлы гражданы тигән исемгә лайыҡ була.\nЮрий һәм Валентина Гагариндарҙың ике ҡыҙы – Елена менән Галина йәмғиәткә кәрәкле кешеләр булып үҫеп, буй еткерә. Елена – “Мәскәү Кремле” музейының генераль директоры, Галина – профессор дәрәжәһенә етә. Валентина Ивановнаның ике ейәне бар – Екатерина һәм Юрий. Гагариндарҙың ғаилә традицияһы – һәр йылды Юрий Алексеевичтың тыуған көнөндә Йондоҙло ҡаласығындағы фатирҙа йыйылыу. Өҫтәл артында улар легендар аталары, ҡарталарының тормош юлын хәтергә төшөрөр булған.\nВалентина Гагарина вафат булғас, уның хаҡында, легендар шәхестең лайыҡлы ҡатыны, тип яҙҙылар. Тормош иптәше хаҡындағы иҫтәлектәрҙе ғүмеренең аҙағынаса таҙа, саф итеп һаҡлаған һәм үҙен һәр тарафта ла әҙәпле, ябай итеп тота белгән Валентина халыҡ яғынан бындай юғары баһаға һис һүҙһеҙ лайыҡ. Рәсәй халҡы өсөн Юрий Гагарин ни тиклем бөйөк булһа, уның Валентинаһы ла иренең исеменә бер генә тап та төшөрмәгән. Иренән ҡалып, ул 53 йыл яңғыҙ йәшәгән. Үҙ яҙмышын лайыҡлы ҡабул иткән ғорур Валентинаның тормошо үҙе бер батырлыҡ түгелме ни?


Ишмөхәмәтов Кинйәбай Хәйретдин улы — Башҡорт Википедияһы\nИшмөхәмәтов Кинйәбай Хәйретдин улы\nИшмөхәмәтов Кинйәбай Хәйретдин улы (1894—1937) — башҡорт милли-азатлыҡ хәрәкәте эшмәкәре. 28-се кавалерия полкының 4-се эскадроны командиры (1919). 2-се Башҡорт кавалерия полкының 4-се эскадроны командиры (1920). Тамъян-Ҡатай кантонының башҡарма комитеты рәйесе (1928).\nИшмөхәмәтов Кинйәбай Хәйретдин улы 1894 йылда Ырымбур губернаһы Верхнеурал өйәҙе Ҡатай улусының (хәҙерге Белорет районы) Сермән ауылында тыуған. 1911 йылда тыуған ауылында ике синыфлы урыҫ-башҡорт училищеһын тамамлай. Уҡыуҙы тамамлағандан һуң ағас ҡырҡыу эшендә, заводтарға күмер ташыу менән шөғөлләнә.\n1914 йылда әрмегә алына һәм Балашов ҡалаһындағы 106-сы запас батальонда хеҙмәтен башлай. Өс ай күнекмәләр үткәндән һуң марш роталары составында фронтҡа оҙатыла. 1915 йылда Карпатта 16-сы Финлянд уҡсылар полкында хеҙмәт итә. 1917 йылдың ноябрендә отпускыға тыуған яғына ҡайта. Илдә боларыш башланғас, әрмегә кире бармай. 1918 йылдың мартында Сермәндәге ҡыҙылдарҙың хәрби дуржинаһына яҙыла һәм июль айына тиклем Ҡыҙыл гвардия сафында хеҙмәт итә.\n1918 йылдың йәйендә Башҡортостан аҡтар ҡулына күсә.\n«Каширин сигенгән саҡта миңә сигенергә тура килмәне, сөнки мин ауырып, тирмәлә ята инем. Аҡтар беҙҙең ауылды баҫып алғас, ҡалған большевиктарҙан аяуһыҙ рәүештә үс ала башланылар. Төрмәләргә ултырта һәм атып үлтерә башланылар. Беҙҙең йәйләүҙәргә аҡтар яҡынлашҡас, мин урманға ҡастым, унда октябрь айына тиклем йәшәнем»,\n— Ярмуллин А. Ш. Комбриг Мортазин һәм уның яуҙаштары — Өфө, 2011. — Б. 50. — 280 б.\n— яҙа үҙенең автобиографияһында К. Ишмөхәмәтов.\nБилдәле булыуынса, 1918 йылдың йәйендә Каширин менән Блюхерҙың ҡыҙыл отрядтарына ҡаршы Башҡорт армияһы частары, атап әйткәндә, Әмир Ҡарамышев етәкселегендә 1-се Башҡорт кавалерия полкы (Муса Мортазин ошо полкта эскадрон командиры булып хеҙмәт итә), 5-се Башҡорт уҡсы полкы һәм Тамъян-Ҡатай ирекле отряды ҡаршы һуғыша. Кинйәбай Ишмөхәмәтов яҙыуынса, ул 1918 йылдың көҙөндә тап Муса Мортазин хеҙмәт иткән 1-се Башҡорт кавалерия полкына яҙыла. Шулай итеп, 1919 йылдың февраленә тиклем К. Ишмөхәмәтов 1-се Башҡорт кавалерия полкында хеҙмәт итә. Тимәк, ҡыҙылдарҙың 1-се армия ғәскәрҙәренә ҡаршы һуғыштарҙа туранан-тура ҡатнашҡан булып сыға. Сөнки 1-се полк 1918 йылдың декабренән Стәрлетамак фронтында ҡыҙылдарға ҡаршы аяуһыҙ бәрелештәрҙә ҡатнаша. Полк «Стәрлетамаҡ фронты башҡорт көстәре» хәрби оператив төркөмөндә хәрәкәт итә.\n«Ҡыҙылдар беҙҙең ауылға яҡынлаша башлағас, мин, ҡыҙылдар ауылды баҫып алһа, уларға ҡушылыр өсөн, өйгә ҡайтырға рөхсәт алдым. Әммә беҙҙә аҡтарҙың коменданты тора ине, һәм кулактар, мине доброволец булып ҡыҙылдарҙа хеҙмәт итте һәм ошоға тиклем урманда ҡасып ятты, тип уға ошаҡлағандар. Шул саҡ аҡ гвардиялылар коменданты мине ҡулға алды. Фронт беҙҙән алыҫ түгел ине, 50 саҡрым ауылдан. 24 февралдең төнөндә мин фронт аша ҡыҙылдарға китеү өсөн ҡаса алдым. 25 февралдә аҡтар фронты аша ҡыҙылдарға ҡастым һәм 1919 йылдың 19 февралендә тулыһынса ҡыҙылдарға күскән Башҡорт полкы сафына индем»,\n— Ярмуллин А. Ш. Комбриг Мортазин һәм уның яуҙаштары — Өфө, 2011. — Б. 51. — 280 б.\n— тип яҙа Ишмөхәмәтов был осор тураһында.\nМарт аҙағында Мортазиндың 1-се кавалерия полкы кире аҡтар яғына сығып китә, уның менән бер Кинйәбай Ишмөхәмәтов та аҡтар яғына киткән, тип фаразлап була.\n«Өс ай хеҙмәт иткәндән һуң, май айында, мине — эскадрон командирының ярҙамсыһы итеп, ә 1919 йылдың 2 авгусында эскадрон командиры итеп тәғәйенләнеләр», — тип бәйән итә үҙенең хәрби хеҙмәт юлы хаҡында К. Ишмөхәмәтов. 1919 йылдың август аҙағында бригада кимәленә үҫеп еткән Мортазин полкы ҡабаттан ҡыҙылдар яғына сыға. Артабан Ишмөхәмәтов Башҡорт кавалерия бригадаһы составында Урал фронтында (хәҙерге Ырымбур өлкәһе, Ҡаҙағстан территорияһы) аҡтарға ҡаршы һуғышып йөрөй. 28-се полкының эскадрон командиры сифатында Польша фронтында һуғыштарҙа ҡатнаша.\n1920 йылдың ноябрендә Семен Петлюраның армияһын ҡыйратҡанда күрһәткән батырлыҡтары өсөн Ҡыҙыл Байраҡ орденына лайыҡ була. 1922 йылда Реввоенсоветтың 34-се фарманы менән бүләкләнә. Фарманда былай тиелгән: «1920 йылдың 21 ноябрендә Гоноровка ауылы эргәһендәге һуғышта дошманды ҡыуып барышлай уның сафын туҙҙырғаны һәм фельдшерын, медикаменттары менән ҡуша санлетучкаһын әсиргә алып, уларҙы тылға килте- реп тапшырғандан һуң да тағы ла дошманды эҙәрлекләүен дауам иткәне өсөн».\n1920 йылдың декабрендә Башҡорт кавалерия бригадаһы ике полкка ҡалдырылғас, 2-се Башҡорт кавалерия полкының 4-се эскадроны командиры итеп тәғәйенләнә. Башҡорт бригадаһы таратылғас, 1921 йылдың апреленән сентябренә тиклем Румыния сигендә айырым башҡорт эскадронында хеҙмәт итә. Ошо мәлдә К. Ишмөхәмәтовты, Башҡортостанға саҡыртып алып, республика хәрби комиссариатының комендант командаһы начальнигы итеп тәғәйенләйҙәр. 1922 йылдан — Тамъян-Катай кантоны милицияһы начальнигы, 1923 йылдан — кантондың финанс бүлегендә, 1924 йылдан — социаль тәьминәт бүлеге, 1927 йылдан ер идаралығы начальнигы булып эшләй. 1928 йылда Кинйәбай Ишмөхәмәтов Тамъян-Ҡатай кантонының башҡарма комитеты рәйесе итеп ҡуйыла. 1931 йылда Башҡортостандың һаулыҡ һаҡлау халыҡ комиссары вазифаһына тәғәйенләнә. Был вазифала уға оҙаҡ эшләргә насип булмай.\n1937 йылдың 26 сентябрендә НКВД органдары тарафынан ҡулға алына. Ике айҙан, 27 ноябрҙә атып үлтерелә. 1956 йылда реабилитациялана.\nЯРМУЛЛИН. Комбриг Мортазин һәм уның яуҙаштары.ӨФӨ — 2011, 50 - 52 биттәр.\nhttps://ba.wikipedia.org/w/index.php?title=Ишмөхәмәтов_Кинйәбай_Хәйретдин_улы&oldid=809085 ҡабул ителгән\nБелорет районында тыуғандар\nБыл бит һуңғы тапҡыр 00:08 21 май 2018 үҙгәртелгән.


Суд приставтары ярҙамға килә\n19 Апрель 2019, 16:06\nРайоныбыҙҙа Рәсәй федераль суд приставтары хеҙмәтенең Башҡортостан Республикаһы буйынса идаралығы етәксеһе Илнур Мәхмүтов граждандарҙы ҡабул итте. Илнур Әнүәр улы беҙҙең менән дә осрашырға ваҡыт тапты һәм мәсетлеләрҙе ҡыҙыҡһындырған һорауҙар-ға яуап бирҙе.\n– Граждандарҙың бурыстары булһа, пристав-башҡарыусының уларҙың кредит ойошмаларында булған иҫәптәренән аҡсаны күсерергә хоҡуҡтары бар. Бурыстың уртаса суммаһы 30-50 мең һум тәшкил иткәндә, бәйләнешкә инеп тормай ғына һәм ике яҡ өсөн ҡыйынлыҡ тыу- ҙырмай бурысты түләтеүҙең төп ысулы – аҡсаны иҫәптән күсереү. Бындай ысулды ҡулланғанда бурыслы кешегә башҡарыу производствоһы ҡуҙғатыу тураһында ҡарар ебәрелә. Барлыҡ башҡарыу производстволары тураһында белеп тороу-ҙың иң ышаныслы ысулдарының береһе – Дәүләт хеҙмәттәре порталында теркәлеү. Приставтар хеҙмәтенең һеҙгә ҡарата ниндәй производстволар ҡуҙғатыуы тураһында белеп торасаҡһығыҙ. Бынан тыш, был порталда Федераль суд прис-тавтары хеҙмәтенә ҡарата мөрәжәғәттәрегеҙҙе һәм ялыуҙарығыҙҙы ҡалдыра алаһығыҙ.\nӘгәр ай дауамында бурыс түләнмәһә, ә бурыслының иҫәбендә аҡса булмаһа, приставтар милеккә опись яһарға бурыслы. Тәү сиратта, аҡсаға әйләндереп була торғандарына – транспорт сараларына, ҡиммәтле гаджеттарға, көнкүреш техникаһына, йорт ҡаралтыларына һәм башҡаларға. Уларҙың барыһы ла бурысты түләүгә тотонола.\nБурыс күп йыйылып киткән осраҡта бурыслының эре милкен йәки ер участкаһын, өйөн, фатирын (әгәр ул бурыслының берҙән-бер торлағы булмаһа һәм залогта тормаһа) тартып алыу кеүек саралар ҡаралған. Шуға күрә район хал-ҡын финанс операциялар башҡарғанда иғтибарлыраҡ булырға саҡырабыҙ. Кредит һәм заём алғанда килешеүҙе иғтибарлап уҡығыҙ. Йыш ҡына микрокредит ойошмалары үҙ хоҡуҡтары менән артыҡ файҙалана һәм клиенттарын кәрәкмәгән хеҙмәттәр алырға мәжбүр итә, аҡсаны ҙур процент ставкалары менән бирәләр. Аҙ ғына сумма алған ҡайһы бер граждандарға үҙ иғтибарһыҙлыҡтары арҡаһында ҙур суммалар ҡайтарырға тура килә.\n– Ниндәй осраҡта гражданға илдән ситкә сығыу тыйыла?\n– Әгәр бурысығыҙ 30 мең һумдан артып китһә, суд приставы сит илгә сығыуығыҙҙы сикләргә хоҡуҡлы. Былтыр республика буйынса 265 мең гражданға ҡарата бындай тыйыу ҡулланылды.\nШул уҡ ваҡытта бурысты ике айҙан күберәк ваҡыт түләмәй йөрөһәгеҙ, 10 мең һум бурыс булғанда ла сит илгә сығыуҙы тыйыуҙары ихтимал. Әгәр алиментығыҙҙы түләмәһәгеҙ, был осраҡта шулай уҡ планка 10 мең һумға тиклем кәметелә.\nМилеккә бәйле булмаған производстволар була (мәҫәлән, милекте һүтеп алыу, элекке тормош иптәшенә бала менән аралашырға рөхсәт биреү, мәжбүри башҡарыу эштәре булыу). был осраҡ- тарҙа ситкә сығыу суммаға ҡарамаҫтан тыйыла.\n– Суд приставтарының профессиональ эшмәкәрлегенә шулай уҡ коллекторҙар эшен контролдә тотоу инә. Хоҡуҡтары боҙолған осраҡта граждандарға суд приставтары нисек ярҙам итә?\n– Коллекторҙар хеҙмәте эшмәкәрлеген Федераль суд приставтары хеҙмәте күҙәтә. Әгәр коллекторҙар хоҡуғығыҙҙы боҙалар тип уйлаһағыҙ (шылтыратһалар, СМС-хәбәрҙәр килһә, йәки һеҙгә башҡа каналдар буйынса сыҡһалар һәм бурысығыҙҙы түләргә тәҡдим итһәләр), прис-тавтар хеҙмәтенә мөрәжәғәт итергә кәрәк. Коллекторҙар ғәмәлдәренә бәйле консультация алыу өсөн теләгән ваҡытта “Ҡыҙыу линия” телефонына (8-800-250-39-32) шылтырата, “Бәйләнештә” социаль селтәрендә хеҙмәттең төркөмөндә яҙа алаһығыҙ, “Дәүләт хеҙмәттәре” берҙәм порталы аша белергә йәки ғариза менән хеҙмәттең бүлегенә мөрәжәғәт итергә мөмкин.\nНиндәй осраҡта ла приставтар хеҙмәтенә ғариза менән мөрәжәғәт итергә ҡурҡмағыҙ. Ҡайһы ваҡыт суд приставтарының проблемағыҙҙы хәл иткәндә ҙур булмаған ғәмәлдәре лә уны бөтөрөргә ярҙам итә.\n– Коллекторҙар ойошмалары хеҙмәткәрҙәре эшендә ниндәй сикләүҙәр бар?\n– Закон менән шылтыратыуҙар һаны сикләнә: айына һигеҙ тапҡырҙан да күберәк түгел, СМС-хәбәрҙәр айына 16 тап-ҡырҙан артмаҫҡа тейеш. Телефон буйынса һөйләшеүҙәр ҙә регламентлана: шылтыратыусы үҙе менән таныштырырға тейеш, ниндәй һорау буйынса шылтыратыуын, ниндәй сумманы түләп бөтөрөргә кәрәклеген әйтергә бурыслы. Ҡыҫҡа ғына итеп әйткәндә, ул һеҙгә бурысығыҙ булыуы тураһында белдерә һәм уны түләү варианттарын тәҡдим итә ала. Һеҙгә йоғонто яһауҙың башҡа ысулдары закон тарафынан ҡаралмаған.\nКоллекторҙар менән әңгәмәне диктофонға йәки камераға яҙҙырыу яҡшыраҡ.\n– Банктар, кредит ойошмалары һәм коллекторҙар тарафынан бындай хәлдәргә юлыҡҡан кешеләргә кәңәштәрегеҙ?\n– Федераль суд приставтары хеҙмәтенә мөрәжәғәт итегеҙ. Беҙ мотлаҡ ярҙам итәсәкбеҙ. Рәсәй Федераль суд приставтары хеҙмәтенең Башҡортостан буйынса идаралығына һеҙ түбәндәге ысулдар менән мөрәжәғәт итә алаһығыҙ.\nтелефон: 8 (347) 272-16-46 (белешмә алыу);\n“Бәйләнештә” социаль селтәрендә төркөм: vk.com/news_fssprus_ru;\n“Дәүләт хеҙмәттәре” порталында шәхси кабинет;\nпочта адресы: 450077, Өфө ҡалаһы, Цюрупа урамы, 95.


Инфоурок › Русский язык ›Конспекты›Сочинение на тему: "Медаль за бой, медаль за труд из одного металла льют"\nБер битеңдә моңһоу ай һаман!\nБер күҙеңдән һаман йәш тама…\n1945 йылдың 9 Майы – миллиондарса ҡорбандар, күҙ йәштәре, ҡайтарғыһыҙ юғалтыуҙар аша яулап алынған. Еңеү көнө тарих сөңгөлөнә сума барған һайын уның мәртәбәһе, баһаһы арта ғына бара. Көндән –көн сафтары һирәгәйә барған Еңеү һалдаттары – олуғ хөрмәткә лайыҡ ветерандарыбыҙ, көнөн – төнөн колхоз ҡырҙарында , завод – фабрикаларҙа еңеү өсөн тип бил бөккән тыл ветерандары, һуғыш арҡаһында балалыҡ төҫө күрмәгән яу осоро балалары булмаһа, беҙ ошо ерҙә йәшәүселәр, булыр инекме лә, ошондай матур, тыныс көндәрҙе күрер инекме икән...\nҺуғыш... Күпме кешенең ғүмерен өҙгән, күпме сабыйҙы етем иткән. Ул көндәр хәтирәһе барыһының күңелендә, йөрәгендә мәңгелеккә уйылып ҡалған. Яу яланында һуғышҡан батырҙарға ла, тыл эшсәндәренә лә рәхмәтебеҙ сикһеҙ. Улар был еңеүҙе яулап алмаһа, беҙ әлеге көндә бындай матур, аяҙ күкле, тыныс илдә йәшәй алмаҫ инек.\nКешелек тарихында булған иң яуыз һуғыштарҙың береһе – ул Бөйөк Ватан һуғышы. Уның тамамланыуына быйыл 70 йыл була. Күп вакыт кеүек.Тик был һуғыштың күрһәткән яуызлығы, күз йәштәре, етем балалар һәм ҡатындар һыҡтауы, тугелгән ҡан уны оноттормай. Һуғыш тураһындағы материалдарҙы уҡығанда ла иҫ китәрлек. Һәр бер һан артында күпме ҡайғы. Бына улар: 32 мең шартлатылған завод һәм фабрикалар, 65 мең километр тимер юлы, 40 миллион совет халҡы, 1725 мең юҡҡа сығалырған поселок һәм ҡалалар, 70 меңдән артыҡ ауылдар. Бына нимә ул был һуғыш - 1418 көн.\nҺуғыш йылдары күптәрҙең күңелендә уңалмаҫлыҡ эҙҙәр ҡалдырҙы. Ул күптәрҙе етем итте, яҡын кешеһеҙ ҡалдырҙы. Был ҡәһәрле һуғыш әҙәм балаһының кескәй генә шатлыҡтарын , оло өмөттәрен юҡҡа сығарҙы. Тотош ауыл типһә тимер өҙөрлөк көслө, имәндәй ныҡлы улдарын һуғышҡа оҙата. Һәр кем үҙенең яҡындарын гармун моңона, күңелдәрҙең иң нескә ҡылдарына ҡағылырлыҡ һағышлы йырҙарына әсе күҙ йәштәрен ҡушып, оҙатып бара. Ошо мәлдәге илаш – һыҡташты кисереүе ололарға ғына түгел, бала сағаларға ла кисереүе бик ауыр була. Ошо мәл баларҙы балалыҡтан сығара ла инде.\nАуыр, бик ауыр була ҡәһәрле һуғыш йылдары. Бар йөктө үҙ өҫтәрендә күтәреп ҡалған ҡатындар тырышлығынан башҡа еңеү яуланмаҫ ине. Уларҙың тырышлығынан яуҙағылар ас булмаған, дәүләт тарафынан иңдәренә һалынған йөкләмә лә тулыһынса үтәлгән. Хөрмәтле ҡатындарҙың күбеһе биш, ете, ун бала тәрбиәләгәндәр. Балалыҡ, үҫмер йылдары һуғыш йылдарына тура килгәндәр бар. Уларҙың хәтирәләре онотолмаҫ бер тарих.\nӨләсәйем – һуғыш йылы балаһы. Уның бала сағы, үҫмер йылдары , яҙмышы миллионлаған тиҫтерҙәренекенән айырылмай. Бары тик ул ғына һуғыштың ауыр йылдары тураһында һәм һүрәттәге бәләкәй ҡыҙҙың үткән тарихын һәм йыраҡ киләсәктә тырыш хеҙмәте өсөн бирелгән орден, миҙалдары турында ул ғына һөйләй ала.\nҺуғыш хәтирәләрен өләсәйем бер нисә көн кис ултырып беҙгә бәйнә - бәйнә һөйләп бирҙе. Ни өсөн бер нисә? Сөнки ауыр хәтирәләрҙән уның күҙҙәре йәшләнә, күңеле тула.\nСәхрәтуллина Закирә Ғиндулла ҡыҙы йыраҡ 1931 йылдың 5 июлендә Борай районы Иҫке Мостафа ауылында Ғиндулла Сәхрәтов ғаиләһендә тыуа. Оло йәштә булыуына ҡарамаҫтан, ул үҙенең ауыр бала саҡ йылдарын бик яҡшы хәтерләй.\nӨләсәйем хәтирәләре: “Һуғыш башланғас ауылда бары тик ҡарттар һәм балалар ғына тороп ҡалды. Беҙҙең атайыбыҙ ул ваҡыт өсөн бик уҡымышлы кеше була. Ул колхозда мал табибы булып эшләй. Һуғышҡа барырға ҙур теләге булһа ла, уны һаулығы буйынса фронтҡа ебәрмәйҙәр. Ауылда етәксе вазифаһын башҡарырға тура килә ауыр һуғыш йылдарында. Шулай атайым бер нисә вазифаны бер юлы башҡара. Ул етәксе лә, кешеләрҙе дауалаусы ла, мал табибы булып та эшләй. Беҙ уны өйҙә бик һирәк күрә инек, сөнки ул эштән бик һуң ҡайта һәм бик иртә китә торған ине. Ул йылдарҙа бөтә халыҡ “Бөтәһе лә фронт өсөн!” лозунгы аҫтында йәшәнеләр. Кешеләр үҙҙәре ас – яланғас хәлдә лә хеҙмәт иттеләр. Серек бәрәңгенән икмәк , яҙын кесерткән ашы, әрем орлоғонан ботҡа ашап аслы туҡлы йәшәне халыҡ. Хеҙмәт юлын балаларға ла бик иртә башларға тура килде. 11-12 йәштә көн буйы баҫыу утау, ураҡ менән иген урыу кеүек эштәр башҡарҙыҡ, 14-15 йәштән торфоға йөрөнөк. Бесән әҙерләү башланғас та балалар бесәнгә сыға. Эшсе ҡулдары етешмәгәс, иген шул килеш эҫкерткә һалынып, ҡышҡа ингәс, һуғып алына ине. Тағы ла фронтҡа бейәләй, ойоҡ, янсыҡ, һәм башҡа әйберҙәр йыйып ебәрҙеләр. Эш ни хәтлем күп булһа, кеше шул тиклем егәрлеләнеп китә икән, бар эшкә лә өлгөрәһең. Рухыбыҙҙы төшөрмәнек. Еңеүгә ышанысыбыҙ ҙур булды ”, - тип хәтерләй өләсәйем.\nБөйөк Ватан һуғышы йылдарындағы фиҙәҡәр хеҙмәте өсөн өләсәйем “Тыл хеҙмәтсәндәре” миҙалы, “Хеҙмәт ветераны” миҙалы, “1941 -1945 йылдарҙа Бөйөк Ватан һуғышындағы фиҙәҡәр хеҙмәте өсөн” миҙалдары менән бүләкләнгән. Өләсәйем өсөн бынан ҡәҙерлерәк бүләк юҡ та. Тағы ла шуныһы бик ҡыуандыра, тыл ветерандары Бөйөк Ватан һуғышы ветерандарына тиңләштерелде. Сөнки уларҙың тырыш хеҙмәтенән, фронт өсөн етештерелгән ярҙамдарынан башҡа еңеү яуланмаҫ ине. Мин уның менән сикһеҙ ғорурланам, унан бик күп эштәрҙә үрнәк алам. Уларҙың батыр юлы – беҙҙең бөгөнгө тыныс көндәребеҙ ул.\nБеҙ бөгөн матур тормошта, тыныс күк аҫтында, атай-әсәйҙәребеҙҙең йылы ҡосағында ғүмер кисерәбеҙ. Беҙҙең бала саҡ – бәхетле бала саҡ. Күңелде бер нимә борсой. Һуңғы йылдарҙа фронтовиктар ҙа аҙайып, һуғышта улдарын, ирен, атайҙарын юғалтҡандар ҙа аҙайып, кимеп баралар.Уттар – һыуҙар кискән был кешеләрҙең беҙҙең арала һирәгәйә барыуы бик ҡыҙғаныс. Ватан яҙмышы өсөн йәнен бирергә әҙер тороуҙың бер үрнәге булып йәшәй бит улар. Беҙ уларҙың тормош һәм һуғышсан йылдарын өйрәнеп, халҡыбыҙҙың бына шул батырлыҡ һәм фиҙәҡәрлектәрен онотмайсы, киләсәк быуынға ла һөйләп ҡалдырырға бурыслы. Кешелек доъяһы тарих сабаҡтарын оноторға тейеш түгел. Үткәнен онотҡан халыҡтың киләсәге юҡ.\nГаллямова Танчулпан Насимовна\nНомер материала: ДВ-200919


Яуаплылыҡ ятты иңдәргә\n20 Февраль 2019, 19:51\nХалҡыбыҙ, шөкөр, үҙенең арҙаҡлы ул һәм ҡыҙҙарын, әҙиптәрен онотмай. Онотмай ғына ла түгел, уның исемен, ижадын, эштәрен мәңгеләштереүгә, киләсәк быуынға еткереүгә ҙур көс һала. Быйыл егерменсе тапҡыр тапшырылған Зәйнәб Биишева исемен йөрөткән әҙәби премия ла быға асыҡ миҫал булып тора.\nШаҡайҙың 12-се көнөндә лауреаттар исемлеге тағы ла өсәүгә тулыланды. Уларҙы тәрбикләү тантанаһының халыҡ шағиры Рәми Ғариповтың тыуған көнөнә тура килеүе лә үҙенә күрә ижади йәһәттән мәртәбә өҫтәгәндәй булды: Зәйнәб Биишева ла, Рәми Ғарипов та башҡорт әҙәбиәтенең, башҡорт шиғриәтенең алтын бағанаһы бит ул.\nСараға Башҡортостан яҙыусылар союзы рәйесе Зәки Әлибаев, З.Биишева исемендәге “Китап” нәшриәте директоры Илһам Йәндәүләтов, яҙыусы- драматург, яҡташыбыҙ Сәрүәр Сурина, мәғариф отличнигы, БР-ҙың атҡаҙанған уҡытыусыһы Рәшит Иҙрисов, урындағы киң мәғлүмәт саралары вәкилдәре, шулай уҡ әҙәбиәт һөйөүселәр, төрлө йылдарҙағы лауреаттар саҡырылды.\nЙола буйынса ҡунаҡтарҙы Туйөмбәт ауылында ҡаршыланылар. Әҙибәнең йорт-музейы алдында торған бюстҡа сәскәләр һалып, иҫтәлеккә фотоға төшкәс, тантаналы өлөш башланды.\nТәү һүҙҙе район хакимиәте башлығы Ғайса Янбаев алды. Ул сығышында Күгәрсен районы үҙенең арҙаҡлы шәхестәре менән хаҡлы рәүештә ғорурланыуын, күренекле әҙибә Зәйнәб Биишеваның исемен мәңгеләштереүгә йүнәлтелгән әһәмиәтле эштәрҙең районда ла әленән-әле башҡарылып тороуын, лауреаттарҙың да ошо мәртәбәле эшкә үҙ өлөштәрен индереүҙәрен билдәләп үтте.\nБыйылғы лауреаттар араһында билдәле тел ғалимы, атҡаҙанған фән эшмәкәре, профессор Ғәли Сәйетбатталовтың исеме айырым урын биләп тора.\nҒәли Ғәли улын Башҡорт дәүләт университетында уҡып сыҡҡан белгестәр яҡшы белә. Ябай ҙа, талапсан да уҡытыусы ине. Яҙыусылар союзы рәйесе Зәки Арыҫлан улы әйтмешләй, уҡытыусыларҙың да уҡытыусыһы булған Ғәли Сәйетбатталовтың тормошо ла, эшмәкәрлеге лә, хеҙмәте лә айырым иғтибарға лайыҡ. Ул уның ҡул аҫтында уҡып, уның етәкселегендә диплом эше яҙған, оҙаҡ йылдар бер факультетта эшләгән кеше булараҡ, остазы тураһында яҡты иҫтәлектәр һаҡлай:\n- Һәр бер ерҙе уның кешеләре данлай. Башҡортостандың ҡайһы төбәген генә алма, илебеҙ мәнфәғәтенә фиҙаҡәр хеҙмәт иткән шәхестәребеҙ, башҡорт әҙәбиәтен күтәргән яҙыусыларыбыҙ күп. Төрки әҙәбиәтендә иң беренселәрҙән булып роман яҙған башҡорт ҡатын-ҡыҙы Һәҙиә Дәүләтшина булһа, төрки телле әҙәбиәттә иң тәүге трилогия авторы– Зәйнәб апай. Ә профессор Ғәли Ғәли улы менән инде беҙҙе студент йылдары, БДУ-ла эшләү осоро бәйләп тора. Ул - университет тарихында үҙе бер дәүер кешеһе булып ҡалды. Кем университетта уҡыған – ул Ғәли Ғәли улының кем икәнлеген белә. Бер генә миҫал килтерәм: яҡташым, яҙыусы Гүзәл Ситдиҡованың атаһы Рамаҙан ағай Ғәли Ғәли улы башҡорт теленең бөтә нескәлектәренә төшөндөрөп, бер хатаһыҙ итеп яҙырға өйрәткән берҙән-бер уҡытыусы булды тип бик йыш хәтергә алыр булған.\nҒәли Ғәли улы бик иғтибарлы кеше ине, нисә йыл элек уҡыу йортон тамамлаған студенттарын да онотманы, һәр береһен танып, уның ата-әсәләре, туғандары, ғаиләһе менән ҡыҙыҡһынып торҙо. Шул тиклем уникаль шәхес ине ул. Был уникаллек уның хәтерендә генә түгел, уның хеҙмәттәрендә лә сағыла. Ғүмеренең бер минутын да файҙаһыҙға үткәрмәне: ни тиклем етди совет ултырыштарында ла алдына “Ағиҙел”, “Башҡортостан ҡыҙы” журналдарын һалып ала ла, ҡыҙыл, һары ҡәләмдәр менән һүҙҙәр аҫтына һыҙып, үҙенең сираттағы ғилми эшенә миҫалдар йыя торғайны.\nҠыҙы Зөһрә (Ғәли Сәйетбатталовтың премияһын ҡыҙы Зөһрә Недоспасова ҡабул итеп алды-авт.) апай ҙа әйтте бит инде: Зәйнәб Биишева ижадын өйрәнгән яҙмалары һаҡлана тип. Ысынлап та, ул Зәйнәб апайҙың әҫәрҙәрен төрлө аспекттарҙан сығып өйрәнде, төрлө темаларға диплом эштәре яҙҙырҙы. Был бик ҙур ғилми хеҙмәт һәм, әлбиттә, ошондай ҙур баһаға лайыҡ.\nУҡытыусы, мәғариф ветераны Ғәлиә Әлимғужина, район мәҙәниәт бүлеге хеҙмәткәре, бихисап сценарийҙар авторы, алып барыусы Альбина Айҙарбәковаларҙың хеҙмәте, һис шикһеҙ, тейешле баһаланды тиергә була. Ғәлиә Әхәт ҡыҙы мәғариф өлкәһендә байтаҡ йылдар эшләгән ижади ҡарашлы, Зәйнәб Биишева әҫәрҙәре нигеҙендә йәш быуында илһөйәрлек һәм интернационалистик рух тәрбиәләүгә үҙ өлөшөн индергән алдынғы уҡытыусы ул.\nРайон, республика кимәлендә ойошторолған әллә күпме әһәмиәтле мәҙәни сараларҙың сценарийҙары авторы, алмаштырғыһыҙ алып барыусыһы Альбина Мөҙәрис ҡыҙының хеҙмәте иһә күберәк сәхнә артында ҡала килде. Хәйер, бынан һуң да шулай булыр. Сөнки мәҙәниәт өлкәһендә эшләгән кешеләрҙең күбеһенең хеҙмәте – “шаршау артында”. Ул да үҙешмәкәр шиғриәт өлкәһендә ижад емештәре менән күренеп тора.\nЛауреаттарҙы яҡташыбыҙ Сәрүәр Сурина ла, нәшриәт директоры Илһам Йәндәүләтов та тәбрикләне. Илһам Миңлеғәли улы китапханаға, музейға, лауреаттарға өр-яңы китаптар бүләк итте. Әйткәндәй, “Китап” нәшриәтенә быйыл 100 йыл тула. Шул айҡанлы баш ҡалала көҙгөһөн тантаналы саралар ҙа үтәсәк.\nҺүҙҙе йомғаҡлап, бер күренекле әҙип, журналист уҙамандың заманлаштырып әйткән һүҙҙәрен дә килтереү урынлы булыр. Былай тигәйне ул: “Премияның ике яҙмышы була: уны ҡайһы берәүҙәргә бирәләр, ҡайһы берәүҙәр уны ала”. Лауреаттарыбыҙ һәр ваҡыт тәүгеләре араһында булһын ине.


Банска-Бистрица (хоккей клубы) — Башҡорт Википедияһы\nБанска-Бистрица (хоккей клубы)\nBanská Bystrica Ice Stadium[d]\nБанска-Бистрица (словак. HC ’05 Banská Bystrica) — Словакияның профессиональ хоккей клубы, 2005 йылда ойошторола. Илдең экстралигаһында сығыш яһай. Ике тапҡыр Словакия чемпионы (2016/17 һәм 2017/18 миҙгелдәре).\nБанска-Бистрицаның «Славия» хоккей клубы 1922 йылда ойошторола. 1962 йылда клуб исеме «Осҡон» тип үҙгәртелә, һәм ул 2005 йылға тиклем шулай йөрөтөлә. Икенсе донъя һуғышына тиклем команда Словак лигаһында сығыш яһай , өс тапҡыр икенсе урынды биләй — 1930, 1932 һәм 1934 йылдарҙа. 1946 йылда Чехословакияның беренсе чемпионатында команда шайбалы хоккей буйынса ярышта ҡатнаша, ярыщ һөҙөмтәләре буйынса команда элиталы дивизионды ташлап китә. Киләһе йылда команда элитаға кире ҡайта, әммә унда нығына алмай — 1947/48 миҙгеле йомғаҡтары буйынса «Славия» Чехословакия юғары лигаһынан тағы китә, был юлы бөтөнләй.\nЧехословакия тарҡалғандан һуң «Осҡон» Словакияның беренсе лигаһына индерелә — көсө буйынса икенсе урында торған лигаға. 1995 йылда команда юғары лигаға күтәрелә. 1995/96 йылда командалар араһында 9-сы урынды биләй һәм юғары лигала һаҡланып тороп ҡала, әммә 1996/97 миҙгелендә ҡаҙанышын ҡабатлай алмай.1998/99 миҙгелендә "Осҡон " һуңғы тапҡыр Словакия юғары дивизионl ҡатнаша.\n2005 йылда клубтың исеме «05 Банска-Бистрица» тип үҙгәртелә. 2007/08 йыл миҙгелендә команда юғары лигаға эләкмәй. 2010/11 йылдар миҙгелендә команда тәүге миҙал яулай — Словакия чемпионатының бронза миҙалын. 2016/17 миҙгелендә тәүге тапҡыр ил чемпионы була. Ә киләһе йылда үҙенең уңышын ҡабатлай.\nСловакияла хоккей буйынса чемпионатта:\nЕңеүсе (1) : 2017, 2018\nКөмөш призер (2) : 2015, 2016\nБронза призер (1) : 2011\n29 Ян Лукаш Һул 2.06.1993 183 см 77 кг\n35 Теему Лассила Һул 26.03.1983 183 см 84 кг\n6 Мартин Купец Һул 25.05.1991 182 см 89 кг\n7 Бранислав Кубка Уң 15.08.1988 187 см 88 кг\n10 Гийом Желина Һул 14.06.1993 178 см 89 кг\n16 Адам Седлак Уң 21.09.1991 191 см 97 кг\n19 Ян Брейчак Ҡалып:Травма Һул 29.06.1989 192 см 96 кг\n48 Иван Дятелинка Һул 6.03.1983 196 см 100 кг\n52 Ник Трекапелли Уң 29.09.1991 188 см 98 кг\n53 Клемен Претнар Уң 31.08.1986 180 см 82 кг\n56 Владимир Михалик Һул 29.01.1987 202 см 110 кг\n77 Стивен Делайл Уң 30.07.1990 197 см 106 кг\nҺул ситке һөжүмселәр\n11 Джош Бриттен Һул 3.01.1990 196 см 103 кг\n17 Милош Бубела Уң 25.08.1992 188 см 86 кг\n21 Гилберт Габор Һул 11.09.1995 193 см 93 кг\n28 Матей Гиляк Уң 6.05.1995 178 см 84 кг\n8 Павол Скалицкий Уң 9.10.1995 195 см 94 кг\n22 Матей Чешик Һул 26.06.1988 187 см 91 кг\n25 Алекс Тамаши Һул 25.03.1981 184 см 85 кг\n43 Томаш Суровы Һул 24.09.1981 186 см 98 кг\n72 Михал Кабац Һул 1.12.1995 193 см 99 кг\n80 Томаш Хрнка һул 11.11.1991 196 см 97 кг\n88 Далибор Бортняк Ҡалып:Вице-капитан Һул 17.02.1991 194 см 92 кг\nУң ситке һөжүмселәр\n15 Марио Лунтер Ҡалып:Йәрәхәт Һул 20.06.1994 182 см 82 кг\n27 Эрик Фай Уң 27.07.1989 183 см 81 кг\n38 Гийом Аслен Уң 9.09.1992 180 см 88 кг\n57 Чейсон Хохман Уң 10.01.1993 175 см 79 кг\n61 Марек Бартанус Уң 13.02.1987 190 см 99 кг\nВладимир Орсаг — баш тренер.\nРихард Зедник — ассистент\nПавол Рыбар — ҡапҡасылар тренеры\n↑ Клуб тарихы (словак.)\nПрофиль команды на сайте huste.tv (словак.)\nПрофиль команды на сайте eurohockey.com\nПрофиль команды на сайте eliteprospects.com\nhttps://ba.wikipedia.org/w/index.php?title=Банска-Бистрица_(хоккей_клубы)&oldid=964209 ҡабул ителгән\nСловакияның хоккей клубтары\nБыл бит һуңғы тапҡыр 05:20 28 август 2020 үҙгәртелгән.


Хәлкәйҙәрең нисек, дәүерҙәш?\n25 Декабрь 2019, 17:33\nХалҡыбыҙҙың һан яғынан күпме, ҡалала йәшәүсе милләттәштәребеҙ, ауылда көн итеүселәр ни саҡлы икәне, ғөмүмән, уларҙың хәл-әхүәле, донъя көтөүе ни рәүешле булыуы – бөтәһе лә бары тик йәниҫәп һөҙөмтәләрендә асыҡ сағыла. Ғалимә, тарих фәндәре кандидаты Наилә Ғадим ҡыҙы ШӘМСЕТДИНОВАНЫҢ яҙмаһында быны ус төбөндәгеләй күрерһегеҙ, замандашыбыҙҙың йөҙөн, хатта уның талпыныштарын төҫмөрләрһегеҙ.\nҺуңғы халыҡ иҫәбен алыу йомғаҡтары буйынса, Рәсәй Федерацияһында йәмғеһе 1 584554 башҡорт йәшәй, 1 172287 милләттәшебеҙ Башҡортостанда ғүмер итә.\nРеспубликалағы ҡәүемдәштәребеҙ араһында ир-ат һаны ҡатын-ҡыҙҙан аҙыраҡ, йәғни 1000 иргә 1127 ҡатын-ҡыҙ тура килә.\nРәсәй буйлап һибелгән башҡорттар араһында ла һан буйынса гүзәл зат өҫтөнлөк итә: 1000 ир-азаматҡа 1130 ҡатын-ҡыҙ тура килә. Башҡорт ҡыҙҙары һан буйынса ырыуҙаш егеттәрҙе 25-29 йәштә үк үтеп китә. Республикала 25-49 йәшлек башҡорттарҙың 51 проценты ҡатын-ҡыҙ булһа, Рәсәйҙең башҡа төбәктәрендә ғүмер итеүсе башҡорттар араһында был һан 53 процент.\n2010 йылғы халыҡ иҫәбен алыу йомғаҡтарынан күренеүенсә, Башҡортостанда ир-ат менән ҡатын-ҡыҙ нисбәте, дөйөм алғанда, Рәсәйҙәге хәлде сағылдыра. Малайҙар ҡыҙҙарға ҡарағанда күберәк тыуа (яҡынса 100 ҡыҙ балаға 104-107 ир бала). Ләкин, көслө заттың күберәк үлеүе сәбәпле, 18-19 йәштән ҡатын-ҡыҙ һан йәһәтенән өҫтөнлөк итә башлай. 70 йәшлектәр араһында 1000 олатайға 2000-дән ашыу өләсәй тура килә. Был күренеш Башҡортостанда өс эре этнос: башҡорт, урыҫ, татарҙарға хас.\nЙәмғиәттә йәш төркөмдәре, енес нисбәте буйынса тигеҙлек күҙәтелеүе тыуым, никахтар артыуы өсөн бик мөһим икәнен билдәләгем килә. Сөнки был, үҙ сиратында, халыҡтың тотороҡло иҡтисади, социаль үҫешенә нигеҙ булып тора.\nБөтә өс милләттә лә ауылда йәшәүселәр араһында, ғаилә ҡорорлоҡ йәштәгеләрҙе, 50-гә етмәгәндәрҙе ҡараһаң да, ҡатын-ҡыҙ аҙыраҡ. Ауылда ла, ҡалала ла буйҙаҡтар проблемаһы киҫкен тора – тәүгеһендә кәләштәр етешмәһә, икенсеһендә – кейәүҙәр аҙ. Ауыл гүзәлдәренең ҡалаға күберәк күсеүе бына шуға килтерә.\nБөтә донъяла, шул иҫәптән Рәсәйҙең барлыҡ төбәктәрендә халыҡтың «ҡартайыуы» күҙәтелә. 2010 йылғы йәниҫәпкә ярашлы, иң «оло йәштәге» халыҡ – рустар: уларҙың уртаса йәше – 37,8 йәш (татарҙарҙың – 36,3, башҡорттарҙың – 34,9 йәш).\nРеспубликала милләтебеҙҙең сағыштырмаса «йәшлеге» халыҡ нисбәтендә балалар күмәклеге менән бәйле: 19 йәшкә тиклемгеләр, йәғни балалар һәм үҫмерҙәрҙең иң күбе – башҡорттарҙа.\nМилләттәрҙең йәш төркөмдәре араһындағы айырма бигерәк тә ҡалала ныҡ сағыла. Беҙҙең ҡарашҡа, был уларҙың урбанизация кимәле төрлө булыуы, ҡала мөхитенә инеүҙең төрлө осорҙарын кисереүе менән аңлатыла. Мәҫәлән, ҡалала пенсия йәшендәге өлкәндәр рустар араһында – иң күбе, татарҙарҙа – кәмерәк, иң аҙы – башҡорттарҙа. Ҡарт башҡорттарҙың ҡалала аҙлығын милләттә урбанизация барышының башҡа халыҡтарҙан айырылыуы менән аңлатырға мөмкин. 1970–1980 йылдарҙа ҡалаға әүҙем күсенгән күп һанлы башҡорт йәштәренең бөтәһе лә әле пенсионерҙар сафын тулыландырып өлгөрмәгән.\nБәйән ителгәндәрҙән шундай һығымта яһарға була:\nБашҡорт ҡатын-ҡыҙҙары (башҡа милләт ҡатындары кеүек үк) ирҙәрҙән сағыштырмаса өлкән. Был бөтә республикала оло йәштәгеләр араһында уҙамандар аҙлығы менән аңлатыла.\nЙәш башҡорт һылыуҙары республикалағы һәм унан ситтәге ҡалаларҙа йәшәүсе милләттәш егеттәрҙән байтаҡҡа күп. Егеттәр һәм ҡыҙҙар һаны тигеҙ булмауы башҡорт ғаиләләре тыуыуына кире йоғонто яһай.\nБорондан килгән күп балалылыҡ традицияһы бигерәк тә ауылдарыбыҙҙа нығыраҡ һаҡланып, унда ишле башҡорт ғаиләләре байтаҡ булыу һөҙөмтәһендә милләтебеҙ, уртаса алғанда, «йәш» һанала.\nУҙған йәниҫәп «Заман башҡорт ҡатын-ҡыҙы ниндәй?» тигән һорауға ла аныҡ яуап бирә. Уны үҙгәрешкә, белем алырға ынтылыусы, урбанизация процесында әүҙем ҡатнашыусы, тәүәккәл зат итеп күҙ алдына баҫтыра.


Полиция хеҙмәткәрҙәре хоҡуҡтары!\nРеспубликаның йәмәғәт палатаһында полиция тураһындағы закон проектының тәүге тыңлауҙары үтте. Уның ағзалары дәүләт власы органдары вәкилдәре менән берлектә «Полиция тураһындағы» федераль законға төҙәтмәләр индереү буйынса фекер алышты. Мәҫәлән, ҡулға алынған ваҡытта ғәйепләнеүсе бер тапҡыр шылтыратыу хоҡуғына эйә. Әлбиттә, был бик аҙ тип иҫәпләй осрашыуҙа ҡатнашыусылар. Халыҡ фекерен өйрәнгәндән һуң барлыҡ тәҡдимдәр ҙә илдең баш ҡалаһына оҙатыласаҡ.


Яңы Байрамғол — Башҡорт Википедияһы\nБашҡортостандың Учалы районындағы ауыл\n(Яңы Байрамғол (ауыл) битенән йүнәлтелде)\nЯңы Байрамғол — Башҡортостандың Учалы районындағы ауыл, ошо исемдәге ауыл советы үҙәге. 2010 йылдың 14 октябренә ҡарата халыҡ һаны — 444 кеше. Почта индексы — 453743, ОКАТО коды — 80253855001.\n54°06′01″ с. ш. 59°02′05″ в. д.HGЯO\n80 253 855 001\n80 653 455 101\nШулай уҡ ҡарағыҙ: Байрамғол\n4.1 Һуғыш ветерандары\n4.2 Ауыл хужалығы алдынғылары\n4.3 Химия өлкәһендәге белгестәр\n4.4 Мәҙәниәт хеҙмәткәрҙәре\n4.5 Мәғариф хеҙмәткәрҙәре\n4.6 Матбуғат һәм киң мәғлүмәт, элемтә хеҙмәткәрҙәре\n4.7 Медицина хеҙмәткәрҙәре\nРайон үҙәгенә тиклем (Учалы ҡалаһы): 60 км\nЯҡындағы тимер юл станцияһы (Урал-Тау): 65 км\nЯңы Байрамғол ауылы Миндәк йылғаһының һул яҡ ярында Бүкәндәр һәм Ушанғол (Ишанғол) тауҙары араһында һыйынған. Миндәк йылғаһы саҡрымдағы ғына Урал йылғаһына ҡушыла. Урындағы халыҡ ауылды Байрамғол, ә Урал йылғаһын Яйыҡ тип боронғо исемдәре менән атай.\nМиндәк тамағында Яйыҡтың уң яҡ ярында бынан ун — биш мең йылдар элек йәшәгән кешеләрҙең ҡәберлеге табылды. Ундағы таш ҡоралдар, бысаҡтар, балсыҡтан яһалған көршәктәр таш быуаттың неолит дәүерен һәм унан һуң еҙ быуат кешеләренең торлағы булыуын күрһәтә.\nЯңы Байрамғол ауылы янында шулай уҡ беҙҙең эраға тиклем 2 мең йыл элек йәшәгән халыҡтарҙың боронғо ҡаласыҡтары «Яңы Байрамғол—1», «Яңы Байрамғол—2» табылған. Ул ҡаласыҡтарҙа ҡаҙып алынған материалдар Учалы ҡалаһының төбәкте өйрәнеү музейында һаҡлана.\nАуылдың көнбайышындағы тауҙың башында яңғыҙ ҡәбер бар. Ошо тирәлә ырыуҙаштарының баҫҡынсыларға ҡаршы көрәшен Ушанғол батыр етәкләгән. Яуҙа һәләк булһам, ошо тау башында ерләгеҙ, тигән ул. Баҫҡынсылар менән бер һуғышта батыр яугир һәләк була. Уны ерләп, ҡәберен таш менән уратып кәртәләйҙәр. Тауҙы шунан башлап «Ушанғол» тип атайҙар. Халыҡ телендә хәҙер ул тау атамаһы Ишанғол булып яңғрай.\nБүкәндәр тауы атамаһы бында бүкәнгә оҡшаған таштар булыуы менән бәйләйҙәр.\nАуылда бер нисә аймаҡ бар: ҡуяндар, таҙҙар, онтаҡтар, айыуҙар, башҡаптар, ыҫты кейеҙҙәр, ҡалпаҡтар, бүҫкәләр, өс мөйөштәр, алтаяҡтар, ҡуҡыйҙар.\n1812 йылғы Ватан һуғышында Яңы Байрамғол ауылынан Сәйфетдин Ҡәҙерғәлин (ҡаһы бер сығанаҡтар буйынса Кидрялин) 2 көмөш миҙал менән бүләкләнгән.\n1906 йылда Рәсәй Империяһы Дәүләт думаһына беренсе һайлау була. Ул күп баҫҡыслы булыуы менән хәҙерге һайлауҙан айырылып торған. Тәүҙә һәр ауылда 25 йортҡа 1 кеше иҫәбенән «выборныйҙар» һайланған. Был 1906 йылдың февралендә—март башында була. Шунан, 6 март көнө Учалы ауылында (Типтәр-Учалы волосы) һәм Ҡаҙаҡҡол ауылында (Күбәләк-Тиләү волосы) волость сходтары булып үтә. Ҡаҙаҡҡол ауылындағы волость сходында ауыл сходтарында һайланған 181 «выборный»ҙың 127-һе ҡатнаша, документта әйтелгәнсә, аҫаба башҡорттар һәм вазифа биләүселәр. Күбәләк-Тиләү волосынан:\nҒаблуллатиф Байғаҙы улы Ғайсин, 53 йәштә,\n«потомственный почетный гражданин» Шаһыбал Сәхәүетдин улы Сәйфетдинов, 59 йәштә.\n1906 йылдың 11 апрелендә Үрге Яйыҡ (Верхнеуральск) ҡалаһында волостарҙан «уполномоченныйҙарҙың» өйәҙ съезы була (17 «уполномоченный» ҡатнашлығында). Ырымбур губернаһы һайлау йыйылышына (20 апрел, 1906 йыл) крәҫтиәндәрҙән һайланыусылар («выборщиктар») булып 4 кеше һайлана. Шуларҙың береһе беҙҙең яҡташыбыҙ: Шаһибал Сәхәүетдин улы Сәйфетдинов,60 йәштә, «потомственный почетный гражданин из башкир», белеме — өйҙә һәм Байрамғол ауылы мәҙрәсәһендә алынған булырға тейеш, Муса ауылында йәшәгән, игенселек менән шөғөлләнгән.\nII Дәүләт Думаһында өс башҡорт депутатының береһе беҙҙең яҡташыбыҙ Шаһибал Сәйфетдинов булған. Ул Думала Ырымбур губернаһы башҡорттары исеменән тәрән йөкмәткеле доклад менән сығыш яһаған. Үҙенең телмәрендә ул батша администрацияһын тәнҡитләгән һәм дөйөм демократик позицияларҙан сығып, ябай халыҡ массаларының мәнфәғәтен яҡлаған".\nАуылда мәсет 1905 йылда ҡарағастан яңыртып һалына. Ул мәсетте һалдырыуҙа Мөжәһетдин Маликов, Шаһыбал Сәйфетдинов, Лоҡман байҙар, Троицк ҡалаһынан Әхмәт бай, Латиф Байғаҙы улы Ғәйсин (Латыф хәҙрәт) булышлыҡ итәләр. Мәсетте Үрге Яйыҡ (Верхнеуральск) ҡалаһынан яллап килтерелгән балта оҫталары һала. Мәсет янында ике биналы мәҙрәсә лә була. Береһендә шәкерттәр йәшәй һәм белем ала, икенсеһе — ашхана. Шәкерттәр төрлө яҡтан килә: Ҡатай, Күбәләк ырыуынан. Заманына күрә бик данлыҡлы мөғәлимдәр белем бирә был мәҙрәсәлә Минһажетдинов (Ҡобағош ауылынан), Әхмәҙиә Мамилин (Сораман ауылынан), Ғабдуллатиф Байғаҙы улы Ғайсин (Байрамғол ауылынан, уның бик бай китапханаһы ла була, ҡыҙғанысҡа ҡаршы ул китапхана, 1930 йылда, мәсеттең манараһын алап ташлаған ваҡытта, яндырыла) шәкерттәргә төплө белем бирәләр. Шәкерттәр араһында башҡорт халҡының арҙаҡлы шәхестәре лә бар: Солтанов Исмәғил Хөсәйен улы (Ҡотой ауылынан), Муса Мортазин уҡый.\nМотаһар Мортаза улы Мортазинда Байрамғол ауылынына нигеҙ һалыусы Байрамғол олатайҙың шәжәрәһе һаҡланған. Байрамғол менән Ҡәйепҡол — бер туғандар. Байрамғолдоң улы Йәноҙаҡ (уның 7 улы булған), уның улы Салих, Салихтың улы Йыһанша (Волость старшинаһы булған), уның улы Вәлиулла, Вәлиулланың улы Мортаза, Мортазаның улы Мотаһар, Мотаһарҙың улдары; Мозафар, Радик (Мәғәфүр), Нил һәм Әхәт.\nАуылда урта мәктәп, клуб, медпункт, китапхана бар.\nХайруллин Атаулла — 1905 йылғы рус—япон һуғышында Изге Анна миҙалына лайыҡ була.\nБилалов Муса Ғайса улы — иҡдисад фәндәре кандидаты, Бөйөк Ватан һуғышы ветераны, I дәрәжә Бөйөк Ватан һуғышы ордены кавалеры.\nҒабдуллин Хөснөтдин Нафиҡ улы — Бөйөк Ватан һуғышы ветераны, Ҡыҙыл Йондоҙ һәм III Дәрәжә Дан ордендары кавалеры.\nҒарипов Сибәғәт Ғариф улы — Бөйөк Ватан һуғышы ветераны, III дәрәжә Дан ордены кавалеры.\nҒинийәтуллин Сәғәҙәт Ғинийәтулла улы — Бөйөк Ватан һуғышы ветераны, III дәрәжә Дан ордены кавалеры\nЙосопов Мәсғүт Ибраһим улы - Бөйөк Ватан һуғышы ветераны, Ҡыҙыл Байраҡ, I һәм II дәрәжә Бөйөк Ватан һуғышы ордендары кавалеры.\nСәғитуллин Насип Сафиулла улы — Бөйөк Ватан һуғышы ветераны, Ҡыҙыл Байраҡ ордены кавалеры.\nШагиев Мофассал Мостафа улы — Бөйөк Ватан һуғышы ветераны, II дәрәжә Бөйөк Ватан һуғышы ордены һәм «Почёт Билдәһе» ордендары кавалеры .\nШарипов Ғаҡыл Йәғәфәр улы — Бөйөк Ватан һуғышы ветераны, Ҡыҙыл Йондоҙ ордены кавалеры.\nАуыл хужалығы алдынғыларыҮҙгәртергә\nӘхмәҙиев Риф Әхмәтйән улы — Башҡортостан Республикаһының атҡаҙанған ауыл хужалығы хеҙмәткәре, агроном.\nЛотфуллин Ғәбдрәүеф Һибәттула улы — Башҡортостан Республикаһының атҡаҙанған ауыл хужалығы хеҙмәткәре.\nИгелеков Абрар Ғабдулла улы — Башҡортостан Республикаһының атҡаҙанған ауыл хужалығы хеҙмәткәре, механизатор.\nКамалетдинов Сәғәҙей — «Почёт Билдәһе» ордены кавалеры, тракторсы.\nХәйруллин Фәйзулла Сибәғәт улы — Салауат Юлаев ордены кавалеры, комбайнер.\nШагиев Юлай Мофассал улы — Башҡортостан Республикаһының атҡаҙанған ауыл хужалығы хеҙмәткәре, комбайнер.\nФазлетдинов Иркәбай Кинйәбай улы — Почёт Билдәһе һәм Октябрь Революцияһы ордендары кавалеры, мал ҡараусы.\nШарипова Мәхмүзә Иҙрис ҡыҙы — Ленин ордены кавалеры, алдынғы һауынсы.\nҒарипов Марат Сабит улы — Башҡортостан Республикаһының атҡаҙанған ауыл хужалығы хеҙмәткәре, машина менән һауыу операторы.\nҒарипова Миңсара Хәләф ҡыҙы — Башҡортостан Республикаһының атҡаҙанған ауыл хужалығы хеҙмәткәре, машина менән һауыу операторы.\nХимия өлкәһендәге белгестәрҮҙгәртергә\nЙосопов Мәҡсүт Ибраһим улы - Стәрлетамаҡ сода комбинатында эшләгән , химия промышленосының атҡаҙанған эшсеһе, Хеҙмәт Ҡыҙыл Байраҡ ордены (15.02.1974) кавалеры.\nНажия Аллаярова — опера йырсыһы, БАССР-ҙың халыҡ, РСФСР-ҙың атҡаҙанған артисы, —\nреспубликаның билдәле композиторы, Башҡортостандың халыҡ артисы Абрар Ғабдрахмановтың тормош иптәше.\nБайрамғолова (Аллаярова) Нилә Ильяс ҡыҙы — Башҡортостан Республикаһының халыҡ артисы.\nФархутдинова (Ғарипова) Флорида Сибәғәт ҡыҙы -Башҡортостан Республикаһының атҡаҙанған мәҙәниәт хеҙмәткәре, китапханасы.\nФархшатова (Әхмәҙиева) Луиза Азамат ҡыҙы — Башҡортостан Дәүләт телестудияһында «Тамыр» каналын ойоштороусы, Башҡортостандың атҡаҙанған мәҙәниәт хеҙмәткәре.\nМортазин Әхәт Мотаһар улы — Башҡортостандың халыҡ артисы.\nЯҡупова (Мортазина) Гөлназ Мозафар ҡыҙы — Башҡортостан юлдаш телевидениеһы алып барыусыһы.\nЖамалов Ринат Заһретдин улы — Башҡортостан Республикаһының атҡаҙанған мәҙәниәт хеҙмәткәре.\nҠорманаева Фәриҙә Хәлфетдин ҡыҙы — РСФСР-ҙың мәғәриф алдынғыһы, уҡытыусы.\nФазлетдинова Жәүиҙә Фәтхетдин ҡыҙы — Рәсәй Федерацияһының мәғәриф алдынғыһы, уҡытыусы.\nӘхмәҙиев Азамат Ғинийәт улы — Башҡорт АССР-ының атҡаҙанған уҡытыусыһы (1957), уҡытыусы.\nЯмалетдинова Фәнидә Мөждәбә ҡыҙы — Башҡортостан Республикаһының мәғәриф алдынғыһы, уҡытыусы.\nИгелекова Дилара Ғөбәйҙулла ҡыҙы — Хеҙмәт Ҡыҙыл Байраҡ ордены кавалеры, уҡытыусы.\nЖамалова Земфира Заһретдин ҡыҙы - Башҡортостан Республикаһының мәғәриф алдынғыһы, уҡытыусы.\nШарипов Булат Бикмөхәмәт улы — Башҡортостан Республикаһының мәғәриф алдынғыһы, уҡытыусы.\nЖамалова Мәүә Сабирйән ҡыҙы — Башҡортостан Республикаһының мәғәриф алдынғыһы, уҡытыусы.\nМифтахова Ғәйшә Әхмәҙиә ҡыҙы — Башҡортостан Республикаһының мәғәриф алдынғыһы, уҡытыусы.\nСолтанова Вилиә Салих ҡыҙы — Башҡортостан Республикаһының мәғәриф алдынғыһы.\nМатбуғат һәм киң мәғлүмәт, элемтә хеҙмәткәрҙәреҮҙгәртергә\nИлтенбаева (Игелекова) Миңзифа Абрар ҡыҙы — «Башҡортостан» гәзитенең баш мөхәррир урынбаҫары — яуаплы секретары, Башҡортостан Республикаһының атҡаҙанған матбуғат һәм киң мәғлүмәт хеҙмәткәре.\nВафина Сара Мөхәмәт ҡыҙы — Рәсәй Федерацияһының атҡаҙанған почта хеҙмәткәре.\nЙосопова (Хабибуллина) Ғәйшә Вәкил ҡыҙы - Учалы элемтә үҙәге алдынғыһы\nЙосопова (Ибраһимова) Әлфиә Ибраһим ҡыҙы - Башҡортостан Республикаһының атҡаҙанған медицина хеҙмәткәре\nҒарипов Сөнәғәт Сибәғәт улы — Башҡортостандың атҡаҙанған төҙөүсеһе.\nЙәнгирова Фатима Аллабирҙе ҡыҙы — II һәм III дәрәжә Хеҙмәт Даны ордены кавалеры — төҙөүсе.\nМуса Ғайса улы Билалов — иҡтисад фәндәре кандидаты, Бөйөк Ватан һуғышы]] ветераны, I дәрәжә Бөйөк Ватан һуғышы ордены кавалеры.\nВилданова (Шарипова) Гүзәл Булат ҡыҙы — философия фәндәре докторы, доцент, Башҡорт дәүләт университеты уҡытыусыһы.\nАуыл янында, Яйыҡ йылғаһы буйында арехологик ҡомартҡы — боронғо кеше ҡаласығы урынлашҡан.\nРәсәй Федерацияһының мәҙәни мираҫы, объект № 0301017000объект № 0301017000\n2010 йыл 14 октябрь 444 224 220 50,5 49,5\nOpenStreetMap проектында ауыл картаһы\n↑ Яңы Байрамғол ауылы тарихы. Бәхтийәр Ғатаулла улы Кейекбаевтың ҡульяҙмаһынан.\n↑ Зарипов Әлим. Эй Яйыҡ йорт, Яйыҡ йорт. Башҡортостан тарихы буйынса өҫтәлмә мәғлүмәттәр — Өфө: Башҡортостан «Китап» нәшриәте, 1998. — 264 бит.\n↑ 4,0 4,1 Яңы Байрамғол ауылы урта мәктәбенең тарих уҡытыусыһы, Башҡортостан Республикаһы мәғәриф алдынғыһы Шарипов Булат Бикмөхәмәт улының шәхси ҡулъяҙмалары\nhttps://ba.wikipedia.org/w/index.php?title=Яңы_Байрамғол&oldid=852921 ҡабул ителгән\nПоследний раз редактировалась 7 декабрь 2018 в 20:53\nБыл бит һуңғы тапҡыр 20:53 7 декабрь 2018 үҙгәртелгән.


ЛИЦЕЙҘА УҠЫУ КҮҢЕЛЛЕ!\n2011 йылда 24-се һѳнәрселек лицейына уҡырға килдем. Һәм был уҡыу йортон һайла-ғаныма бер ҙә үкенмәйем. Тормошта бик кәрәкле һѳнәрҙәргә эйә буласаҡмын.\nБеҙҙең лицейҙа уҡыусыларҙы үҙаллылыҡҡа ѳйрәтеүгә ҙур иғтибар бирелә. Мин дә йәмәғәт тормошонда әүҙем ҡатнашырға тырышам.Тѳркѳмдѳң старостаһы итеп һайландым.\nУҡыу йорто үҙидаралығының иң юғары органы—лицей советы. Ул старосталарҙың эшен тикшерә, эштәр бүлә, сараларҙы барлай, һәм, әлбиттә, уҡыусыларҙы йәмәғәт эштәренә күберәк йәлеп итеүҙе хәстәрләй. Шулай уҡ был совет ятаҡ тормошон да күҙәтә.\nНимә ул үҙидара? Уның асылы уҡыусыларҙың әүҙемлеген арттырыуға, лидерлыҡ һәләттәрен асыуға, уларҙы уҡыуға, лицей тормошона киңерәк йәлеп итеүгә ҡайтып ҡала. 2012 йылдың 19 ноябрендә лицей советына яңы ағзалар һайланды һәм мине советтың премьер-министры итеп ҡуйҙылар.\nБеҙгә лицейҙың социаль педагогы Гүзәл Сәлихйән ҡыҙы Фәйзуллина һәр яҡлап ярҙам итә. Ул беҙгә етәксе генә түгел, әсәй кеүек яҡын да. Үҙидара органы ағзалары лицейҙағы тәртипте, тәрбиәне, уҡыусыларҙың тышҡы ҡиәфәтен, дәрескә йѳрѳүен, һуңламауын даими контролдә тота.\nҠайҙандыр лидерҙар эҙләргә кәрәкмәй. Арабыҙҙағы уҡыусыларҙы йәмәғәт эштәренә йәлеп итергә, уларҙа әүҙемлек сифаттарын тәрбиәләргә, үҫтерергә кәрәк. Шундай ниәттән сығып йыш ҡына айырым бер үҫмергә эш йѳкмәтәбеҙ.\nЛицейҙа үткән «Дублер кѳнѳ», « КВН», «Сәләмәт тормош», «Хеҙмәт десанты» кеүек сараларҙан бер кем дә ситтә ҡалмай. Миңә лидер булып үҫергә, ҡыҙыҡлы йәмәғәт эшен алып барырға һәм үҙемде күрһәтергә мѳмкинселек биргән ѳсѳн лицейға рәхмәтлемен.\n18-се тѳркѳм уҡыусыһы.


Ағалы-ҡустылы Асланидиҙәрҙең тәмәке фабрикаһы бинаһы — Башҡорт Википедияһы\nАғалы-ҡустылы Асланидиҙәрҙең тәмәке фабрикаһы бинаһы\n«Братья И. и А. Асланиди» тәмәке фабрикаһы\nҠала Дондағы Ростов, Красноармейская урамы, 19\nАғалы-ҡустылы Асланидиҙәрҙең тәмәке фабрикаһы бинаһы Викимилектә\nАғалы-ҡустылы Асланидиҙәрҙең тәмәке фабрикаһы бинаһы — Дондағы Ростов ҡалаһында XIX быуат аҙағында төҙөлгән бина. Буденный проспекты һәм Красноармейская урамы мөйөшөндә урынлашҡан. Иң тәүҙә бинаны ағалы-ҡустылы Асланидиҙәрҙең тәмәке фабрикаһы биләй. Әлеге ваҡытта был 8-се ҡала дауаханаһының корпустарының береһе. Ағалы-ҡустылы Асланидиҙәрҙең тәмәке фабрикаһы бинаһы төбәк әһәмиәтендәге мәҙәни мираҫ объекты статусына эйә.\n1874 йылда ағалы-ҡустылы Иван Христофорович һәм Ахиллес Христофорович Асланидиҙәр тәмәке фабрикаһы төҙөйҙәр. Ул Скобелевская урамы һәм Таганрог проспекты (хәҙер Красноармейская урамы һәм Буденный проспекты) киҫешкән ерҙәге бинаны биләгән. 1913 йылда ағалы-ҡустылы Асланидиҙәрҙең тәмәке фабрикаһын «В. И. Асмолов и К°» акционерҙар йәмғиәте һатып ала. 1920 йылда элекке тәмәке фабрикаһы бинаһында күҙ ауырыуҙары клиникаһы урынлаша. 1950-се йылдар башында бина ремонтлана һәм ҡала дауаханаһына тапшырыла. 1962 йылда бинала мемориаль таҡтаташ ҡуйыла, унда былай тип яҙылған: «Был йортта 1920—1952 йылдарҙа күренекле ғалим-офтальмолог, профессор К. X. Орлов йәшәгән һәм эшләгән». Ростов өлкәһе хакимиәте башлығының 1998 йылдың 9 октябрендәге 411-се ҡарары менән ағалы-ҡустылы Асланидиҙәрҙең тәмәке фабрикаһы бинаһы, төбәк әһәмиәтендәге мәҙәни мираҫ объекты булараҡ, дәүләт һаҡлауы аҫтына алына.\nИке ҡатлы кирбес бина планда П рәүешле конфигурациялы. Фасадтары Красноармейская урамына һәм Буденный проспектына сыға. Уларҙың архитектура-художество йөҙөн ян яҡтарында урынлашҡан сығынтылар билдәләй. Беренсе ҡаты дүрткел таштар йәбештереп биҙәлгән. Беренсе ҡаттағы тәҙрә уйымдары йөҙлөктәр һәм йоҙаҡ таштары менән биҙәлгән. Икенсе ҡаттағы тәҙрәләр йөҙлөктәр һәм декоратив кәрниздәр менән биҙәлгән. Икенсе ҡаттағы балкондарҙың рәшәткәле ҡоймалары бар. Бина, бүлмәләр ике яҡлап урынлашҡан коридор системаһы буйынса планлаштырылған.\nhttps://ba.wikipedia.org/w/index.php?title=Ағалы-ҡустылы_Асланидиҙәрҙең_тәмәке_фабрикаһы_бинаһы&oldid=686529 ҡабул ителгән\nБыл бит һуңғы тапҡыр 10:39 11 май 2017 үҙгәртелгән.


Дәүләкәндә йөк автомобиле тәгәрмәстәре аҫтында ер убылды\nКүңелһеҙ ваҡиға көндөҙгө сәғәттәрҙә Совет урамында теркәлде. Цистерналы МАЗ яртылаш тиерлек асфальт аҫтына төшөп китте. Яҡынса мәғлүмәткә ярашлы, йәрәхәтләнеүселәр юҡ, кеше ғүмеренә зыян килмәгән.\nВаҡиға урынынан фоторәсемдәр Яңылыҡтарҙың ватсапп хәбәрләшеү һандарына килде. Ҡыҙыҡлы ваҡиға шаһиты булһағыҙ беҙҙең менән бүлешегеҙ, видеояҙма йәки фоторәсемдәрҙе 8-937-300-2023 һандары буйынса ватсапп аша ебәрергә мөмкин. Һеҙҙең хәбәр беҙҙең яңылыҡтарҙа урын аласаҡ.


Географияны кем яҡшыраҡ белә? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Яңылыҡтар » Географияны кем яҡшыраҡ белә?\nГеографияны кем яҡшыраҡ белә? 11.07.2018 // Яңылыҡтар\nУҙған ялда Хажы ауылы янындағы хозур тәбиғәт ҡосағында республиканың география уҡытыусылары III туристик слетҡа йыйылды. 2020 йылда Башҡортостанда үтәсәк Бөтә донъя фольклориадаһына арналған сарала 33 команда, 400-ҙән ашыу кеше ҡатнашты.\nБашҡортостандың Тәбиғәттән файҙаланыу һәм экология, Мәғариф министрлыҡтары, Рус география йәмғиәтенең Башҡортостан бүлексәһе башланғысы менән өсөнсө йыл рәттән ойошторолған йыйын урыны осраҡлы һайланманы. Этҡол ауыл биләмәһенә ҡараған был ерҙәрҙә бер түгел, дүрт тәбиғәт ҡомартҡыһы бар. Сылтырап аҡҡан Берғамыт йылғаһы һыуҙары республиканың төрлө тарафтарынан килеүселәргә көс-ҡеүәт бирһә, Ыласын, Хажы, Олимпия мәмерйәләре ғәмәли һынауҙар көнөн сәйәхәттәр менән байытты.\n– Слетты беҙ тәжрибә, яңылыҡтар менән уртаҡлашыу майҙаны һәм, әлбиттә, киләһе уҡыу йылына илһам, дәрт биргән сара булараҡ ҡабул итәбеҙ. Шатланып хәбәр итерлек уңыштарыбыҙ ҙа бар, – ти Ҡырмыҫҡалы районы командаһы етәксеһе Альбина Фәхрисламова. – Беҙҙә Рус география йәмғиәте 1995 йылдан бирле эшләй, райондың география уҡытыусылары ошо исем аҫтында берләшкәнбеҙ. Быйыл Бөтә Рәсәй география диктантында 100 балға яҙған яҡташыбыҙ булды.\n...Яланға командалар ағыла торҙо, бер-бер артлы ҡыҙыҡлы исем туйҙары уҙҙы, күргәҙмәләр эш башланы. Йыйынды асыу тантанаһында тәбиғәт һағында торған уҡытыусыларҙы Рус география йәмғиәтенең Башҡортостан бүлексәһе башҡарма директоры Рима Ғәлиева, бүлексә рәйесе кәңәшсеһе Галина Евдищенко, Башҡортостан юлдаш телевидениеһының баш мөхәррире Гүзәл Хәмитова, филология фәндәре докторы, Башҡорт ҡатын-ҡыҙҙары йәмғиәте рәйесе Розалия Солтангәрәева сәләмләне.\nТуризм һәм тыуған яҡты өйрәнеү буйынса туристик слет еңеүселәре тип Иглин районы командаһы танылды. Икенсе урында – Илеш, өсөнсөлә Ейәнсура вәкилдәре. Өйгә бирелгән эш буйынса иһә Кушнаренко районы уҡытыусылары алдынғы булды, икенсе урынға – Белорет, өсөнсөгә Баҡалы командалары сыҡты.


Республикала йәшәүсе, эш хаҡы 2,5 мең һумдан да артмаған 170 мең кеше ошо һорау өҫтөндә баш вата - был эшсе кеше өсөн бөгөнгө йәшәү минимумы, ә иң бәләкәй оклад 850 һумдан да артмай. Уҡытыусы, врачтар, хәрбиҙәр, ауыл хужалығы өлкәһендә\nэшләүселәр тураһында һүҙ ҙә юҡ, улар бөгөн фәҡирлектең\nсигенә барып баҫты.\nБР Хөкүмәтендә Республика өс яҡлы комиссияһының социаль -\nхеҙмәт мөнәсәбәттәрен көйләү буйынса ултырышында республика етәкселеге 2008 йыл башына республикала иң бәләкәй оклад күләмен кәм тигәндә йәшәү минимумы күләменә еткерергә тигән бурыс ҡуйҙы.\nҮҙенең Ҡоролтайға Хатында Башҡортостан Президенты эшләүсе кешене лайыҡлы эш хаҡы менән тәьмин итеү кәрәклеген билдәләгәйне. Республика Хөкүмәтенең киңәйтелгән ултырышында БР Хөкүмәте Премьер - министры Рафаэль Байдәүләтов әйтеүенсә, иң ҙур бурыс - 2010 йылға уртаса эш хаҡын ике тапҡыр арттырыу. Тимәк ул йыл һайын 15 процентҡа\nарта барырға тейеш. Ә иң мөһиме, хеҙмәт хаҡының хаҡтарға ҡарағанда бер ярым тапҡырға булһа ла алдараҡ артыуы зарур.\nБыл мәсьәләне хәл итер өсөн республиканың Хеҙмәт һәм халы ҡты социаль яҡлау министрлығы 1 - се разрядлы төп һөнәр эшселәренең тариф ставкаһын квартал һайын күтәрергә һәм быны июль айынан уҡ башларға тәҡдим итте.\nБыл эшкә Профсоюздар федерацияһы ла әүҙем ҡушылды. Ул барлыҡ ойошмаларҙа ла шәхси хеҙмәт бәхәстәре буйынса комиссиялар ойоштороуҙы үҙ өҫтөнә алды. Быйылғы йылдың май а йына профсоюзда иҫәптә торған ойошмаларҙың 78,5 процентында комиссиялар булдырылған. Тик, ҡыҙғанысҡа ҡаршы, уларҙың күбеһе эшләмәй тип әйтергә була. Ә нәҡ ошо комиссия ярҙамында эшсегә ҡайһы ваҡытта етәксе менән "килешеүе" еңелерәк. Практика күрһәтеүенсә, бәхәстәр башлыса хеҙмәт\nхаҡын тотҡарлау, премиянан мәхрүм итеү һәм эш хаҡы түләү өлкәһендә башҡа һорауҙар арҡаһында килеп сыға. Үткән йылда ш әхси хеҙмәт бәхәстәре буйынса комиссиялар республика ойошмаларында эшселәрҙән килгән 25 меңдән артыҡ ғаризаны\nтикшергән. Уларҙың барыһы ла тип әйтерлек ҡәнәғәтләндерелгән.\nШулай уҡ профсоюздар ҡулланыусылар кәрзиненә үҙгәрештәр и ндерергә тәҡдим итә.


Йәйге каникул ваҡытында мәктәп уҡыусылары йыл һайын үткәрелеүсе «Йәй һәм китап» ҡала конкурсында ҡатнашты\nБыйыл 22-се тапҡыр уҙғарылған акцияла меңдән ашыу бала ҡатнашып, егерме биш меңгә яҡын китап уҡылған. Яңы уҡыу йылы башланыу менән иң әүҙем китап уҡыусыларҙы бүләкләү тантанаһы үтте.\nРәсәй киноһы йылына арналлған «Йәй һәм китап» конкурсында ҡаланың бөтә балалар китапханалары ҡатнашты. Ете йәштән ун ете йәшкәсә балалар дүрт этаптан торған конкурста юғары әүҙемлек күрһәткән. Улар йәйге каникул ваҡытында кәмендә егерме китап уҡып, үҙҙәренә оҡшаған фильм йәки йәнһүрәт геройын һынландырып, шиғыр, хикәйә ижад иткән. Кинотеатрҙа фильм ҡарап, үҙенсәлекле фотоға төшкән.\nДиана Мәжитова 9-сы синыфҡа уҡырға барған. Каникулын тырыш ҡыҙ яратҡан әҫәрҙәрен уҡып үткәргән. Конкурс шарттарын теүәл үтәп, призлы урын алған. Уңған ҡыҙҙың күргәҙмәлә ҡул эштәре лә ҡуйылған. Диана киләһе йыл «Йәй һәм китап» конкурсында еңеүсе исемен алырға уйлай.\nСарала ҡатнашыусылар кинотеатр фойеһында уҙғарылған ҡыҙыҡлы уйындарҙа, оҫталыҡ дәрестәрендә ҡатнашты. Кинотеатр залдарында үҙҙәре төшөргән видеороликтарҙы, концерт ҡарап кинәнде. Әҙәби акция үҙ маҡсатына иреште. Уҡыусылар бер майҙанға йыйылып, уҡылған китаптары тураһында фекер алышты.


Фекерләшеү:Шафиҡова Кәүсәриә Фиҙаи ҡыҙы — Башҡорт Википедияһы\nФекерләшеү:Шафиҡова Кәүсәриә Фиҙаи ҡыҙы\n«Шафиҡова Кәүсәриә Фиҙаи ҡыҙы» мәҡәләһе ҡатнашыусы Айсар тарафынан\nЯрҙамсы биттәр: Айсар ҡатнашыусының бөтә мәҡәләләре, Конкурсының бөтә мәҡәләләре, Конкурс статистикаһы.\nАтаһының исеме башҡортса нисек була? Асыҡлап, дөрөҫ итеп яҙырға кәрәк. Урыҫса Фидаиловна тиелгән, шунан кире тәржемә яһап мин Фиҙәил ҡыҙы тинем. Башҡортостан Республикаһы Яҙыусылар союзы ағзалары исемлегендә Фидай ҡыҙы тип яҙылған. Исемлекте Тәлғәт Шаһманов төҙөгән. --Рөстәм Нурыев (әңгәмә) 14:41, 10 ноябрь 2014 (UTC)\nШафиҡова Кәүсәриә Фиҙаи ҡыҙы // Башҡорт энциклопедияһы — Өфө: «Башҡорт энциклопедияһы» ғилми-нәшриәт комплексы, 2015—2019. — ISBN 978-5-88185-143-9. Фиҙаи ҡыҙы тип яҙылған бит --Кинйә (әңгәмә) 15:25, 10 ноябрь 2014 (UTC)\nшылды. хатамды төҙөтәм. --Рөстәм Нурыев (әңгәмә) 15:42, 10 ноябрь 2014 (UTC)\nТере сағында бер һөйләшеп ултырғанда Кәүсәриә апай үҙе асыҡлап әйткәйне: «Күп ерҙә атайымдың исемен яңылыш яҙалар, дөрөҫө Фиҙаи була» тип. Шуға бөгөн төҙәтеп сыҡтым. Тыуған датаһы ла ике төрлө йөрөй: фактик тыуған көнө 9 ноябрь 1948 йыл, документтарында 3 ғинуар 1949 йыл тип яҙылған, һәм ул рәсми ҡабул ителә, БЭ шулай бирә, ә архив тәүгеһен күрһәтә. --Айсар (әңгәмә) 18:26, 7 ноябрь 2018 (UTC)\nбында һылтанмалар бар --Рөстәм Нурыев (әңгәмә) 06:46, 8 ноябрь 2018 (UTC)\nhttps://ba.wikipedia.org/w/index.php?title=Фекерләшеү:Шафиҡова_Кәүсәриә_Фиҙаи_ҡыҙы&oldid=845767 ҡабул ителгән\nАлфавит буйынса «Башҡорт Википедияһына — 10 йыл!» конкурсы мәҡәләләре (Айсар)\nБыл бит һуңғы тапҡыр 06:46 8 ноябрь 2018 үҙгәртелгән.


Рәсәйҙә – Матәм көнө // Йәмғиәт | новости башинформ.рф\nРәсәйҙә – Матәм көнө\n12:48, 9 июля 2012 Йәмғиәт\nКраснодар крайындағы фажиғәле ваҡиғалар, шулай уҡ Рәсәй автобусының Украинала һәләкәткә тарыуы арҡаһында Владимир Путин үҙенең Указы менән 9 июлде матәм көнө тип иғлан итте.\nУказға ярашлы, Рәсәйҙең сит илдәрҙәге вәкиллектәрендә 9 июлдә дүләт флагтары бер аҙ төшөрөләсәк. Мәҙәниәт учреждениеларына, шулай уҡ дәүләт телеканалдарына күңел асыу программаларын һәм тапшырыуҙарын кисектереп торорға кәңәш ителгән.\nВладимир Путин һәләк булғандарҙың ғаиләләренә ҡайғы уртаҡлашыу белдерҙе. Президент Хөкүмәткә тиҙ ярҙам күрһәтеү буйынса тейешле сараһын күрергә ҡушты, тип хәбәр итә дәүләт башлығының матбуғат хеҙмәте.\nҺуңғы мәғлүмәттәр буйынса, көслө ташҡын арҡаһында 171 кеше үлгән. Һәләк булғандарҙың күбеһе — Крымск районында йәшәүселәр. Геленджикта, Крымскиҙа, Новороссийскиҙа, Дивноморское, Нижнебаканская, Неберджаевская, Кабардинка ауылдарында 26475 кеше йәшәгән 5185 йорт, 235 ихата һыуҙан зыян күргән, тип хәбәр итә ИТАР-ТАСС. Дивноморскийҙағы һәм Новороссийскиҙағы өс балалар баҡсаһы, мәктәп, ҡала дауаханаһы, фельдшер-акушерлыҡ пункты, туберкулез диспансеры, ике һыу алыу ҡоролмаһы һыу эсендә ҡалған.\nВеликие Луки ҡалаһынан Украиналағы изге урынға ғибәҙәт ҡылырға сыҡҡан Рәсәй кешеләре менән автобус Киев-Чернигов трассаһының 119-сы километрында юлдан сығып оса. Авария һөҙөмтәһендә 14 кеше һәләк була, 29-ы төрлө йәрәхәттәр ала. Автобуста бөтәһе 43 кеше була.


Республиканың милли - мәҙәни үҙәктәре башҡарған эштәр араһында Польшаның бойондороҡһоҙлоғона арналған милли байрам айырым урын биләй. Бында бер ниндәй сәйерлек тә юҡ - Өфөлә поляктарҙың мәҙәни - ағартыу үҙәге әүҙем эшләп килә. Яңыраҡ Башҡорт дәүләт филармонияһында тажик диаспораһы Тажикстан президентын һайлауҙа ҡатнашты. Башҡортостандағы\n"Видергебурт" немецтар союзы ағзалары Мәскәүҙә немец мәҙәниәте үҙәге етәкселәре форумында Башҡортостан исеменән с ығыш яһаны.\nХәйер, күптәнге йола буйынса Халыҡтар дуҫлығы йортонда үткә н кәңәшмәгә йыйылған башҡа милли - мәҙәни үҙәк етәкселәренең\nдә уртаҡлашырлыҡ темалары етерлек. БР Мәҙәниәт һәм милли сәйәсәт министрлығының баш белгесе Айгөл Хәбибуллина әйтеүенсә, Башҡортостандың үҙ ирке менән Рәсәй составына инеүенә 450 йыл тулыуын билдәләүҙә "Заман шарттарында милли сәйәсәт" ғилми - ғәмәли конференцияһы әһәмиәтле урын\nбиләйәсәк. Форум 7 - 8 декабрҙә Өфөлә "Башҡортостан халыҡтары" дәүләт программаһы сиктәрендә ойошторола.\nБР Фәндәр академияһының Милли һәм тел мөнәсәбәттәрен өйрәнеү үҙәге ғалимдары социологик тикшереүҙәр үткәргән - улар 1 сентябрҙән башлап мәктәптәрҙә башҡорт телен мотлаҡ өйрәнеү индерелеүенә бәйле халыҡ фекере менән ҡыҙыҡһына. Ғилми эш буйынса үҙәк директоры урынбаҫары Илгиз Солтанморатов башҡа граждандар менән бер рәттән был һорау уҡыусылар һәм уҡытыусыларға ла бирелеүен белдерҙе. Респонденттарҙың 67 проценты яңы практиканы ыңғай һәм һәр унынсы кеше - кире баһалай. Милли - мәҙәни үҙәк рәйестәре башҡорт теленең йоғонтоһон һөҙөмтәле таратыу өсөн бер нисә тәҡдим менән сығыш яһаны. Ә республикала йәшәүсе украиндарҙың "Кобзарь" үҙәге рәйесе Владимир Дорошенко Шолохов исемендәге Мәскәү дәүләт асыҡ педагогика университетының Өфө филиалы етәкселеге менән бергә Башҡортостан Президентына республикала Башҡорт теле көнө үткәреү тәҡдиме менән телеграмма йүнәлтеүен белдерҙе. Башҡорттарҙың "Аҡ тирмә" милли - мәҙәни үҙәге рәйесе Ләлә Биишева дәүләт һәм муниципаль учреждениеларҙа ла башҡорт телен өйрәнеүҙе индерергә кәрәк, тип билдәләне.\nКәңәшмәнең төп өлөшө үҙәктәрҙең алдағы эш пландарына арналды, әлбиттә. Комплекслы мәҙәни - әхлаҡи сара итеп\nүткәрергә ғәҙәтләнгән байрамдарҙан тыш башҡа проекттар ҙа бихисап. Бөгөн, мәҫәлән, еврейҙарҙың "Кохав" милли - мәҙәни үҙәге "Башҡортостан Республикаһының тарихи - мәҙәни киңлегендәге милләт - ара диалогта еврей диаспораһы" тип исемләнгән ғилми - ғәмәли конференция үткәрә. Башҡорттарҙың "Аҡ тирмә" милли - мәҙәни үҙәге 5 декабрҙә Өфөлә Милли\nматбуғат көнө үткәрергә планлаштыра. Төрки милли - ағартыу үҙәге "Рамаҙан" Башҡортостандың үҙ ирке менән Рәсәй составына инеүенә 450 йыл тулыуын байрам итеү сиктәрендә күренекле татар шағиры, билдәле меценат һәм йәмәғәт эшмәкәре Закир Рәмиев иҫтәлегенә арналған саралар серияһы\nәҙерләй. Башҡортостан урыҫтарының соборы 22 ноябрҙә Өфөлә М ихаил Чвановтың ижади кисәһен үткәрәсәк. Дағстан милли - мәҙәни үҙәге декабрь башына отчет - һайлау конференцияһын планлаштыра. Латыш милли - мәҙәни үҙәге 25 - 26 ноябрҙә Архангель районында тарихи - мәҙәни үҙәк базаһында фольклор байрамы менән сығыш яһарға әҙерләнә һ. б.\nҺис һүҙһеҙ, беҙҙең төбәк элек - электән бик күп халыҡтарҙ ың йәшәү һәм үҙ - ара аралашыу урыны булып танылған. Бында берҙәм тарихи биҙәктә төрки, славян, фин - уғыр, башҡа халыҡтарҙың яҙмышы үрелеп үҫкән. БР Халыҡтар дуҫлығы йорто д иректоры Шәрифулла Алсынбаев республикала үткәрелгән дәүләт милли сәйәсәтенең төп күсәрҙәре - "Башҡортостан Республикаһы халыҡтарының телдәре тураһында" закон һәм "Башҡортостан халыҡтары" дәүләт программаһын хәтергә төшөрөп үтте. Һәм ошо контекста республиканың милли - мәҙәни\nүҙәктәре, дәүләт власы органдары менән хеҙмәттәшлек итеп, уларға хәлде дөрөҫ баһаларға мөмкинселек бирә, йәғни, экспер т төркөмө ролендә сығыш яһай. Шул уҡ ваҡытта милли - мәҙәни үҙәк етәкселәренең күпселеге БР Президенты эргәһендәге Йәмәғәт кәңәшмәһе составына инеүен иҫәпкә алғанда, улар теге\nйәки был законды ҡабул итеүгә йоғонто яһай, төҙәтмәләр инде рә ала. Йәғни, республиканың милли - мәҙәни үҙәктәренең тауы шы әһәмиәтле, абруйлы, уға ҡолаҡ һалалар.\nҺуңғы бер - ике айҙа ғына 28 милли - мәҙәни үҙәктән торға н татыу ғаиләгә яңы - "Ала Тау" тип исемләнгән ҡырғыҙ милли - мәҙәни үҙәге өҫтәлеүе осраҡлы түгел. Кәңәшмә ваҡытында иһә\nпотенциаль "квартиранттар" - молдаван диаспораһы менән танышыу ойошторолдо. Бөгөн республикала 1060 - тан ашыу молдаван кешеһе йәшәй. Ноябрь айында мордва тарихи - мәҙәни үҙәгенең асылыуы көтөлә. Әйткәндәй, Башҡортостан халыҡтарының ошондай вәкиллектәре - уникаль күренеш, Рәсәй Ф едерацияһында уның аналогтары юҡ.\nРеспубликалағы милли - мәҙәни үҙәктәр үткәрергә йыйынған саралар береһенән - береһе ҡыҙыҡлыраҡ. Улар араһында Башҡортостанда мордва мәҙәниәте, "Раштыуа кистәре" немец мәҙәниәте фестивале, әрмән, грузин, әзербайжан мәҙәниәттәре,\nшулай уҡ чечен яҙыусылары әҫәрҙәренең күргәҙмәһе һ. б. бар. БР урыҫтары соборы Галина Бельскаяның хәтер кисәһен үткәрергә планлаштыра.


БАЛСЫҠТЫ ЕҮЕШ САҠТА ӘҮӘЛӘ\n17 Ноябрь 2017, 10:29\nҺөйләм төҙөлөшөн дөрөҫ ҡулланмау күптәргә хас. Беҙ, ғәҙәттә, ҡыҫҡартып, ҡабаланып һөйләшәбеҙ. Һорау-яуапты ла бер һүҙ менән генә әйтеп өйрәнгәнбеҙ. Өлкәндәрҙең был хатаһы кескәйҙәргә лә күсә. Грамматик яҡтан дөрөҫ, лексик яҡтан бай һәм фонетик яҡтан асыҡ, таҙа телмәр формалаштырыу—балалар баҡсаһының һәм ғаиләнең төп бурысы.\nБаланың телмәре—ул балсыҡ: еүеш саҡта кәрәк форманы биреү еңелерәк. Ҡатҡан балсыҡ менән бер ни әүәләп булмаған кеүек, кескәйҙәрҙең һөйләше менән дә ваҡытында шөғөлләнеү яҡшы. 5-6 йәштәгеләр туған телдең бөтә өндәрен дөрөҫ әйтергә тейеш. Был ваҡытта ҡатмарлы һүҙҙәрҙе нығытыу өҫтөндә эште дауам итеү әһәмиәтле булыр. Иғтибарҙы һуң барлыҡҡа килеүсе өндәргә йүнәлтергә кәрәк (ш, ж, ч, щ, л, р). Өн анализы эшләү уҡыуға һәм яҙыуға әҙерлек шарттарының береһе булып тора. Фонематик ишетеү һәләтенең яҡшы үҫешкән булыуы шарт. Тап ошо саҡта баланың ҡыҙыҡһыныуы барлыҡҡа килә. Һөйләш ритмын һәм темпын яйлау, дикцияны яҡшыртыу өсөн күнегеүҙәр эшләү зарур.\nАлтынсы йәштәге баланың телмәре бөтә яҡтан камиллаша. Һүҙлек запасы арта, грамматик яҡтан төҙөлөшө яҡшыра, бәйләнеш барлыҡҡа килә. Был ваҡытта ярайһы ғына үҫешкән телмәргә эйә, аралашҡанда фразалар менән ҡуллана, һорауҙарға аныҡ һәм асыҡ яуап бирә, үҙе менән булған хәл-ваҡиғаларҙы һөйләй. Предметтарҙың һәм күренештәрҙең билдәле сифаттарын ғына айырмай, шулай уҡ улар араһында сәбәп-эҙемтәләрен аңлата ала, ваҡыт, шарт, сағыштырыу һәм башҡа мөнәсәбәттәрҙе билдәләй.\nТиҫтерҙәре менән аралашҡанда балалар тауыштың көсөн һәм бейеклеген үҙгәртә, һүҙҙәрҙе аңлап, мәғәнәһенә ярашлы ҡулланырға, уларҙы дөрөҫ әйтергә өйрәнә. Телмәре яҡшы үҫешкәндәр тирә-йүндәгеләр менән иркен аралаша, һорауҙар бирә, үҙ фекерен, теләктәрен аңлайышлы итеп әйтә. Ә етешһеҙлеге булған кескәйҙәр үҙҙәренең һөйләшкәндә хатаһын аңлай, ояла, өндәшмәүҙе хуп күрә һәм был, әлбиттә, уның характерына ла йоғонто яһай. Ата-әсәләрҙең был осраҡта мәктәпкә тиклем логопедҡа мөрәжәғәт итеүе хәйерлерәк. Ни тиклем иртәрәк башлаһаң, шул тиклем һөҙөмтәһе һәйбәт буласаҡ.\n«Аҡбуҙат» балалар баҡсаһының уҡытыусы-логопеды.


Билдәле ғалим, академик, профессор Үзбәк Ғосманов арабыҙҙан китте. Үзбәк Ғосман улы ауыл хужалығы, етештереүҙә хеҙмәтте ойоштороу өлкәләре менән ҡыҙыҡһына. Ул 50-нән ашыу китап, 250 ғилми эш авторы. Үзбәк Ғосманов «Дуҫлыҡ ордены» менән бүләкләнгән, Рәсәй һәм БАССР-ҙың «Атҡаҙанған фән эшмәкәре» тигән исемгә лайыҡ булды. Үзбәк Ғосман улы тураһында яҡты хәтирәләр беҙҙең йөрәктәрҙә мәңге һаҡланыр. Некрологҡа Башҡортостан Башлығы Рөстәм Хәмитов, Дәүләт Йыйылышы-Ҡоролтай рәйесе Константин Толкачев, Республика Хөкүмәте Премьер-министры Рөстәм Мәрҙәнов һәм башҡа рәсми вәкилдәр ҡул ҡуйған.


«Китап уҡыусы троллейбус» акцияһы эстафетаһын «Йәшлек» гәзите редакцияһы ҡабул итте // Мәҙәниәт | новости башинформ.рф\n«Китап уҡыусы троллейбус» акцияһы эстафетаһын «Йәшлек» гәзите редакцияһы ҡабул итте\n18:17, 15 мая 2015 Мәҙәниәт\n«Китап уҡыусы троллейбус» акцияһын уҙғарыу эстафетаһын «Йәшлек» гәзите редакцияһы ҡабул итте. Тематик стилдә биҙәлгән электр транспорты бер нисә сәғәткә һуғыш тураһында музыкаль һәм әҙәби әҫәрҙәр яңғыраған әҙәби ҡунаҡханаға әйләнде.\nАкция ысын мәғәнәһендә байрамға әүерелде. Журналистар һәр туҡталышта троллейбустан сығып, халыҡ менән аралашты, гәзиттәр таратты һәм китаптар бүләк итте, тип хәбәр итте Башҡортостандың Матбуғат һәм киң мәғлүмәт саралары агентлығының матбуғат секретары Әлиә Ғәлимова.\n— Миңә ҡайҙарҙа ғына сығыш яһарға тура килмәне, әммә шундай шәп акцияла ҡатнашып, әҙәби-музыкаль троллейбуста ҡалабыҙҙа йәшәүселәр өсөн уйнармын тип уйламағайным, — тип тәьҫораттары менән уртаҡлашты билдәле баянсы Илшат Яхин.\nСаранан «Сылтыр шишмә» ансамбле ҡыҙҙары ла ситтә ҡалманы, улар журналистар һәм пассажирҙар менән бергәләп һуғыш осоро йырҙарын башҡарҙы.\n«Китап уҡыусы троллейбус» акцияһының маҡсаты — уҡыусылар менән осрашыу, пассажирҙарҙы гәзит менән таныштырыу. Ул Бөйөк Ватан һуғышында Еңеүҙең 70 йыллығына һәм Әҙәбиәт йылына бағышланған, ойоштороусыһы — Башҡортостандың Матбуғат һәм киң мәғлүмәт саралары агентлығы. Акцияның видеояҙмаһын ведомствоның сайтында ҡарарға мөмкин.


ЯҢЫ ЮЛ 15 - Юлдаш\nҒималова Сүриә Гөлшат Зәйнәшева һүҙҙәре. Тыуған ауылым - Сара Садыҡова көйө\nҠоролтай - Туҡтағолов Артур\nДилә Булгакова һүҙҙәре. Һуңланың - Хәсән Усманов көйө - Ишемйәрова Лилиә\nЗөфәр Ғабдуллин һүҙҙәре. Бәхетле кеше - Вәкил Мурзин көйө - Кәйүмов Әлим\nЯҢЫ ЮЛ 15\nЯҢЫ ЮЛ 15 https://bash.news/yuldash/4862_yany-yul-15\nҺорауҙар һәм ярҙам өсөн: 251-65-79-Гүзәл Ситдиҡова. Йә 89273326888-Рафаэль Сәфиуллин.\nФотола:клиник психолог Гөлнара Тимербулатова\n-Клиник психолог Гөлнара Тимербулатова аңлатыуынса, үҙеңде көсләп һындырыуҙа айыҡлыҡ сифаты юҡ. Үҙеңде батареяға бәйләп йыл буйы ултырырға ла мөмкин-, ти ул, тик аңлы рәүештә булмағас, һауығыу килмәйәсәк. Төрлө юлдар менән һауығырға мөмкин, әммә уның сифаты шикле. Кеше үҙе аша үткәрергә тейеш. Һәм үҙенең, туғандарының тормошо өсөн яуаплылыҡ килергә тейеш. Әпсен-төпсөн кодировкаларҙан файҙа юҡ.\n-Консультант Иван. Үҙ теләге менән тәүҙә психиатрға дауаланырға бара, әммә унда тоҙҙарҙы дауалау алмайбыҙ тиҙәр. Ул, кемдеңдер өйрәтеүе буйынса, Үҙәккә килә. Бер айға тип кенә килә. Подъезда йәшереп киткән пакетын уйлап, ниңә генә шуны ҡулланып китмәнем икән, әллә бер көнгә генә ҡайтып ҡулланайым да, кире барып дауаланырмынмы икән тип тә уйлай. Пакетты-закладкаһын барып аласаҡмы?\n- Резидент Вадим: Төрмәгә? Файҙаһыҙ! Унда наркотиктар әйләнеше тағы ла көслөрәк. Закондар наркомандарҙы йәлләргә һәм ташламалар яһарға тейеш! Дауаларға кәрәк беҙҙе! Беҙ-сирлеләр!\n-Зәйнәп ерҙә туңып ятҡан йәш егетте ҡотҡарырға теләй..әммә тегеһе һикереп тора ла апай артынан ҡыуа төшә. Нимә менән тамамлана?\n-Опиаттар. Тәбиғи һәм синтетие морфин матдәләр ҡушылмаһы. Мәктән алына.\nБилдәләре: Йоҡо килә, телмәр боҙола. Күҙ ҡараһының утҡа реакцияһы юҡ. Бит тиреһе ағара. Йөрәк тибеше үҙгәрә. Ҡотолоуы ауыр.\n-Иван-Ваня наркотиктарға йә эскелеккә бәйлелелеге булғандарға бәйлелелеге булғандар, йәки ата-әсәләр йыйылышында ҡыҙыҡ бер фекер әйтте. Мәктәпкә йөрөгәндә, бала уҡығыһы килмәһә лә уҡый, аңламаған кеүек булһа ла, башында нимәлер ҡала. Шуның кеүек, бер дауалана башлаған, үҙәккә ятҡан кеше бар нәмәне иңҡар иткәндәй булһа ла, һауығып китеп бара.\nЯҢЫ ЮЛ 23\n15:47, 07 дек\nЯҢЫ ЮЛ 21\n16:22, 19 ноя\nЯҢЫ ЮЛ 19\n14:50, 07 ноя


Өфө урамдарында һыра һәм тәмәке рекламаларына урын\nбармы Кисә Башҡортостан Республикаһының Конституция судынд а ошо һорау күтәрелде. БР Реклама баҙарында профессиональ ҡа тнашыусылар ассоциацияһы менән Өфө ҡала советы бер - береһенә ҡаршы сығыш яһаны.\nЭш түбәндә: быйылғы йылдың март айында ҡала советы "Өфө ҡ алаһында тышҡы реклама һәм мәғлүмәт средстволарын урынлаштырыу һәм фа йҙаланыу ҡағиҙәләрен" ғәмәлгә индерҙе. Был документҡа ярашлы , баш ҡалабыҙҙа тәмәке, һыра һәм башҡа спиртлы эсемлектәрҙе рекламалау тыйыл а.\nРелама биреүселәрҙе тағы бер сәбәп борсой. Депутаттар ҡар арынса, урамдағы реклама таҡталары араһы 75 метрҙан да кәм булырға т ейеш түгел,\nәгәр ҙә реклама таҡталары урам буйлап урынлаштырылған икән,\nхәрәкәт итеү юлынан 50 метр ара айырырға тейеш. Юл аша һуҙы лған транспаранттарҙы алырға кәрәк, юл буйындағыларын ғына ҡалдыр ырға мөмкин. Был электрон таблоларға ла ҡағыла: экранды юлға перп ендикуляр урынлаштырыу тыйыла (әйтәйек, аграр университет йәки Үҙәк ба ҙар эргәһендәге видео экрандары кеүек). Бынан тыш табло айыр ым торорға тейеш түгел (Спорт туҡталышында, мәҫәлән). Ҡала советы ҡарары менән ҡал аның власть органдарына рекламаның йөкмәткеһен контролдә тотоу хоҡуғы би релде.\nБР Реклама баҙарында профессиональ ҡатнашыусылар ассоциа цияһы өҫтә һанап үтелгәндәр "Реклама тураһында" Федераль зак онға тап килмәй тип белдерә.\n- Үҙенең ҡарары менән ҡала советы тәмәке, һыра, спиртлы э семлектәр етештереүселәрҙең, шулай уҡ тышҡы реклама һәм мәғлүмәт хужал арының\nхоҡуғын сикләй, - тине судта "Эго - дизайн" студияһы директ оры Андрей Егоров. - Һыра һәм тәмәкенең тышҡы рекламаһына туранан - тур а тыйыу юҡ, бары тик йөкмәткеһе һәм урынлаштырылыуына ҡағылышлы сикләү г енә бар.\nҠағиҙәләрҙең ҡайһы берәүһен, мәҫәлән, видео экрандарының айырым тороуы, реклама таҡталарының юлдан 50 метр ара ҡалдырып ҡуйы у\nтураһындағы пункттарын бөтөнләй мәғәнәһеҙ тип һанай реклама сылар.\n- Был Ҡағиҙәләрҙе ҡабул иткәндә, Өфө ҡала советы быйылғы йылдың Наркомания, эскеселек һәм тәмәке тартыуҙы иҫкәртеү йылы тип иғлан\nителеүенән сығып эш иткән, - тип белдерҙе яуап биреүсе исем енән ҡала советының юридик бүлек етәксеһе Альберт Ямбулатов. - Һәм беҙ\nюлдарҙағы хәүефһеҙлек кемдеңдер иҡтисади мәнфәғәтенән мөһимерәк тип һа найбыҙ. Тышҡы рекламаның юл хәрәкәтендә ҡатнашыусыларҙың иғтибарын й әлеп итеүе һәр кемгә билдәле.\nКемдең дөрөҫлөгөн суд хәл итер. "БАШвестЪ" процесс барышы н күҙәтеп барасаҡ.


Виль и ветер. Фаузия Рахимгулова.\nБаланы шәхес итеп үҫтереүҙә, оло донъяға ҡарашын формалаштырыуҙа, хәтерен нығытыуҙа, телмәрен яҡшыртыуҙа, уйлау, фекерләү һәләтен әүҙемләштереүҙә әкиәттәрҙең, шиғри әҫәрҙәрҙең, дүрт юллыҡтарҙың роле баһалап бөткөһөҙ. Кескәйҙәр өсөн яҙылған ниндәй генә әҫәрҙе алып ҡарама, һәр береһендә тейерлек тәрбиәүи мотивтарҙы, әҙәп-әхләҡ мәсьәләләрен яҡшы күрәбеҙ. Бер аҡыл эйәһе: «Балаларға шиғыр йә ниндәйҙер күләмле әҫәр, әкиәт яҙыр өсөн иң тәүҙә уның күңел күген байҡа, рухи донъяһын өйрән, уй-кисерештәрен яҡшы бел» - тигән. Бала күңелен дәртләндереүгә, илһамландырыуға ҡоролған шиғырҙарында күренекле балалар яҙыусыһы Фәүзиә Рәхимғолованы тап оҫта психолог булараҡ таныйбыҙ.\nБашҡорт балалар әҙәбиәтен үҫтереүгә ҙур өлөш индергән, Башҡортостан Республикаһының атҡаҙанған мәҙәниәт хеҙмәткәре, балалар яҙыусыһы Фәүзиә Рәхимғолованың әҙәби мираҫы бай, яҡты һәм күп төрлө. Яҙыусының Зәйнәб Биишева исемендәге Башҡортостан «Китап» нәшриәтенең «эҫе мейесенән» генә төшкән «Вил менән ел» исемле өр-яңы китабына төрлө тематикалы, жанр үҙенсәлектәре яғынан бай йөкмәткеле әҫәрҙәре тупланған. Китап кесе һәм урта мәктәп балалары өсөн тәғәйенләнгән. Балаларҙың хис-тойғоһон яҡшы аңлай белгән яҙыусы булараҡ, Фәүзиә Рәхимғолованың яңы баҫмаһы бәләкәй күләмле шиғри әҫәрҙәрҙән алып, әкиәттәрҙе, йырҙарҙы, диалог-шиғырҙарҙы үҙ эсенә индергән. Бала йөрәгенә үтеп инер өсөн бала күңелле, эскерһеҙ, ябай булыу үтә мөһим әйберҙәрҙең береһелер, моғайын. Фәүзиә Рәхимғолова тап ошо сифаттары менән бала күңеленә юл ярып, ябайлығы менән уның рухи донъяһын арбаған.\nКитапты асыу менән, иң тәүҙә Зәйнәп, Юлай, Марат, Азамат, Гөлшат, Хәлил исемле шуҡ малай һәм ҡыҙҙарға юлығаһың, улар тураһында мауыҡтырғыс тел менән яҙылған шиғырҙарға тап булаһың: «Һуғышып киткән,\nЮлай һәм Марат.\nӘсә йүгерҙе –\nТимәк, эш харап.\nТик ул ашығып,\nӘсәгә ҡарап» («Юлай менән Марат»). Рифма, ритм ҡоролошо төҙөк, балаларға әйтер фекере аңлайышлы, шиғыр бер уҡыуҙа уҡ хәтерҙә ҡала.\nӘҫәрҙәрендә әҙибә олатайға, өләсәйгә, атай менән әсәйгә, оло инәйгә, Тыуған ергә, Тыуған илгә ҡарата һөйөү тәрбиәләй, дуҫлыҡ төшөнсәләрен аңларға ярҙам итә:\n«Иртүк тороп, еркәйемдән\n«Һаумы?!» тиеп һораным.\nГүйә, «Һаубыҙ әле!» тиеп,\nКүкрәк кирҙе Уралым» («Тыуған яҡ иртәһе»).\n«Өләсәй менән ейәнсәр», «Ҡайҙа һин, ҡояш» исемле шиғырҙары дилог формаһына ҡорлған. Уларҙа автор тәбиғәт менән кешелектең бер бөтөн икәнлеген төшөндөрә, тәбиғәт күренештәрен маҡтай.\nБалаларҙың хеҙмәткә тартылыуын, тырышып уҡыуын ыңғай баһалаған, уңышлы аҙымдарын хуплаған шиғырҙар («Батыр һәм бөркөт», «Ҡуҙғалаҡ», «Егет») менән бер рәттән, ялҡаулыҡты, төрлө тиҫкәре ҡылыҡтарҙы көлкө аҫтына алған юмористик шиғырҙары ла байтаҡ. Уның «Беҙҙең янға сығығыҙ», «Айсыуаҡ», «Марат бара парадта», «Кем булырға?», «Мин – бер малай» кеүек шиғырҙары иһә баланың зирәклеген һынау, фекерләү һәләтен үҫтереүгә арналған.\nШиғри дилогтарҙан башҡа баҫмала «Иң тәмле аҙыҡ», «Батша һәм көҙгө», «Илаҡ ҡуян», «Ниңә өрҙөң» исемле әкиәттәр ҙә урын алған.\nҒөмүмән, әҙибәнең балалар өсөн яҙылған бөтә әҫәрҙәренән дә ябайлыҡ, йылылыҡ, ихласлыҡ эркелә, тиҙ отоп алырҙай шиғырҙарынан ҡайнар мөхәббәт бөркөлә.\nҠалын тышлы, ҙур форматлы, сағыу һүрәттәр менән биҙәлгән яңы баҫманы Зәйнәб Биишева исемендәге Башҡортостан «Китап» нәшриәтенең фирма магазинынан (Октябрь проспекты, 2) йәки сайтынан (http://www.kitap-ufa.ru) һатып алырға була.\nБелешмә өсөн телефон: 246-09-55.


Раил Сарбаев: «Торлаҡ-коммуналь хеҙмәткә ни өсөн түләгәнебеҙҙе белергә тейешбеҙ» // Иҡтисад | новости башинформ.рф\nРаил Сарбаев: «Торлаҡ-коммуналь хеҙмәткә ни өсөн түләгәнебеҙҙе белергә тейешбеҙ»\n16:08, 1 марта 2010 Иҡтисад\nТорлаҡ-коммуналь хеҙмәт өлкәһендә тариф сәйәсәте асыҡ һәм барыбыҙға ла аңлайышлы булырға тейеш. Был турала 1 мартта үткән оператив кәңәшмәлә Башҡортостан Республикаһы Хөкүмәте Премьер-министры Раил Сарбаев белдерҙе.\nТорлаҡ-коммуналь хужалыҡ тарифтары мәсьәләһе — халыҡ өсөн көнүҙәклеген юғалтмаған темаларҙың береһе. Премьерҙың билдәләүенсә, мониторинг үткәреү һәм бар түләүҙәр буйынса объектив йыйылма бит тултырыу өсөн махсус эш төркөмө төҙөү мөһим.\n— Асыҡлағыҙ әле, — тип ул Торлаҡ-коммуналь хужалыҡ министры Ғеман Әсәҙуллинға мөрәжәғәт итте, — теге йәки был хеҙмәттәргә нигеҙләнмәгән хаҡ күтәреүҙәр юҡмы, идара итеүсе компаниялар менән мотлаҡ булмаған хеҙмәттәр күрһәтеү тураһында ҡарарҙар ҡабул ителмәйме? Халыҡ нимә өсөн түләгәнен белергә тейеш. Һәм күрһәтелгән хеҙмәттәренең сифаты хаҡына торошломо икән?\nПремьер лифт менән ҡулланыуға айырым иғтибар итте – лифт талап ителмәгән 1-2 ҡатта йәшәүселәрҙең лифт өсөн түләүҙәре логикаға тап килеү-килмәүенә яуап бирергә ҡушты.\nБР Торлаҡ-коммуналь хужалығы министрлығына ҡыҫҡа арала анализ үткәреү йөкмәтелде.


Хәбәрҙәр: Cүриә: Кобани курдтарына тәғәйенләнгән ҡорал боевиктар ҡулына эләккән.\nCүриә: Кобани курдтарына тәғәйенләнгән ҡорал боевиктар ҡулына эләккән.\nТөркиә яғынан Кобани ҡалаһы өҫтөнән күтәрелгән төтөн күренә- бында курд ополчениеһы “Ислам дәүләте” төркөмө менән аяуһыҙ алышты дауам итә.\nЭкстремистар ҡайһы бер кварталдарҙы һәм ҡаланың стратегик бейеклеген контролдә тота. АҠШ етәкселегендәге коалицияның уларҙың позицияларына авиаһөжүме ҡыҫымдарын кәметә төштө, әммә туҡтата алманы.\nЙәкшәмбе көн Кобаниҙы һаҡлаусыларға Америка самолеттары ҡорал, һуғыш припастары һәм медикаменттарҙың тәүге партияһын ташланы, тик йөктөң бер өлөшө боевиктар ҡулына эләккән.\nБөйөк Британия “яҡын арала” үҙенең пилотһыҙ аппараттарын Сүриәләге боевиктар хаҡында разведка мәғлүмәттәре йыйыу өсөн файҙаланасағын белдерҙе. Элегерәк Лондон пилотһыҙ аппараттарҙы тик Иракта ғына ҡулланырға ниәтләүе тураһында хәбәр иткәйне.\nСит илдәрҙең ярҙамына ҡарамаҫтан, курдтарға яҡшы ҡоралланған боевиктарҙың ҡыҫымына ҡаршы тороу ауырлаша. Көстәр тигеҙ түгел: Кобаниҙа һуғышсылар етешмәй. Төркиә сүриәлеләргә ярҙам итергә теләгән Ирак курдтарының ҡораллы отрядтарына(пешмерга) сикте аша сығыуҙа булышлыҡ күрһәтергә ризалашты. Үҙ территорияһындағы курд сепаратистарының көсәйеүенән ҡурҡып, Анкара элек быға ҡаршы килә ине.\nБМО Сүриә курдтарын ҡорал менән тәьмин итеү халыҡ-ара хоҡуҡтарға нигеҙләнеп эшләнергә тейешлеге хаҡында белдерҙе, был осраҡта ҡорал менән тәьмин итеү Сүриә суверенитетын боҙоу-боҙмауына аңлатма бирмәне.\nКүрше Иракта үҙен “Ислам дәүләте” тип атаған боевиктар төньяҡҡа уҡтала. Иран сигендәге Ҡара Топах һөжүмгә дусар булған. Экстремистар Ирак территорияһының арыу ғына өлөшөн, шул иҫәптән Сүриәнең Әл-Анбар провинцияһын контролдә тота.\nБагдадта ла тыныс түгел- һуңғы 3 көн эсендә 50 тирәһе кеше теракт ҡорбаны булған. Шишәмбе көн шиғисылар кварталдарындағы өс шартлау һөҙөмтәһендә, кәм тигәндә, 18 кеше үлгән. Мина һалынған ике автомобиль Талбия кварталындағы ресторан янында шартлатылған, өсөнсөһө- полиция патруле юлында.


Ике нәҫелдең туғанлығы » "Йәшлек" гәзите\nГазета "Йәшлек" » Рубрикалар » Хәтер » Ике нәҫелдең туғанлығы\nҠунҡаҙайҙың улдары: Бикбулат 1746 – 1826 йылдарҙа, Байгилде 1758 – 1814 йылдарҙа, Байбулат 1762 – 1858 йылдарҙа, Ишҡол 1762 – 1812 йылдарҙа йәшәгән.\n“Түңгәүер” китабындағы (Өфө, 2007) мәғлүмәт буйынса, 1816 йылғы ревизияла Мәҡсүттә Бикбулат Ҡунҡаҙаев, Байгилде Ҡунҡаҙаев, Юлбарыҫ Бикбулатов күрһәтелгән. Бикбулат Ҡунҡаҙаевтың вариҫтары, Бикбулатовтар, хәҙерге ваҡытта Йылайыр, Хәйбулла райондарында, Өфө ҡалаһында ғүмер кисерә.\nБыл боронғо, һирәк осраған Ҡунҡаҙай исеме мине ныҡ ҡыҙыҡһындырҙы. Мин интернет дуҫҡа мөрәжәғәт иттем.\nҠунҡаҙай исемле ауыл XVIII – XIX быуаттарҙа булған! Йәғни хәҙерге Ишембай районының Урман-Бишҡаҙаҡ ауылы. Унда билдәле яҙыусыбыҙ Сулпан ағай Иманғолов тыуған. Ул заманында ауылы тураһында китап та яҙған икән. Ауылға Ҡунҡаҙай бабай нигеҙ һалған. Уның улы Байғужа Ҡунҡаҙаев 1758 – 1822 йылдарҙа йәшәгән. Байғужаның улы – Муллағол. Байғужаның ейәндәре – Мырҙабай һәм Иҙрис. Минеңсә, шәжәрәлә Байғужаның (Байгилденең) исеме, вафат булған йылы дөрөҫ күрһәтелмәгән. 1816 йылғы ревизия буйынса ул әле иҫән булған. Һәм Мәҡсүт ауылы кешеләре Ҡунҡаҙай, уның улы Байғужа Урман-Бишҡаҙаҡ ауылына 1816 – 1822 йылдарҙа нигеҙ һалған, тип фараз итергә була. Шулай итеп, Бикбулатовтар һәм Байғужиндар яҡын туғандар булып сыға.\nСығыу ваҡыты 11-07-2014, 10:24 | Ҡаранылар: 642


Бейеү менән йыр-моң ҡауышты\n9 Июль , 18:09\nКөндөң бер аҙ һалҡынайтып тороуы ла сит ил вәкилдәрен ҡурҡытманы.\nЙыр-моңға бай, мәҙәниәткә ғашиҡ әбйәлилдәр Бөтә донъя фольклориада ҡунаҡтарын юғары кимәлдә ҡаршы алды. Хозур тәбиғәтле Әбйәлил еренә Албания, АҠШ, Коста-Рика, Ҡырғыҙстан, Черногория, Венгрия, Швейцария коллективтары аяҡ баҫты. Көндөң бер аҙ һалҡынайтып тороуы ла сит ил ҡунаҡтарын ҡурҡытманы: улар Әбйәлил оҫталарының бай күргәҙмәһе менән танышты, көнкүреш әйберҙәрен ҡараны, үҙҙәренә оҡшаған ҡул эштәрен һатып алды. Әйткәндәй, сит ил ҡунаҡтары ла буш ҡул менән килмәгән: һәр милләт үҙҙәренә хас булған милли сувенирҙар, оҫталары етештергән ҡул эштәрен тәҡдим итте. Тантаналы сара башланыр алдынан һәр кем үҙенә оҡшаған сувенирҙар һатып алды, сит ил ҡунаҡтары менән иҫтәлеккә фотоға төштө.\nБашҡорт ҡурайы Албания илендә яңғыраясаҡ\nБер яҡ ситтәрәк башҡорт ҡурайын уйнарға өйрәнгән ҡунаҡтарҙы күреп, улар янына ашыҡтыҡ. Албаниянан килгән Вэс Вэндмиға район мәҙәниәт йортонда эшләгән Рөстәм Баһаув башҡорт ҡурайында нисек уйнарға кәрәклеген өйрәтте. Үҙҙәренең ҡурайға оҡшаш милли музыка ҡоралы – капайҙа уйнаған Вэндми “һә” тигәнсә ҡурайҙа моңло көй уйнап та күрһәтте. Юғары сәнғәт өлкәһендә бер ниндәй тәржемә лә кәрәкмәй: ике ил ҡурайсылары, сәнғәт теле аша үҙ-ара аңлашып, йыр-моң донъяһына яңы юл асты, башҡорт ҡурайының моңон сит ҡитғаларҙа яңғыратып танытһын, тигән изге теләктәр менән Албания ҡунағына яҡташыбыҙ башҡорт ҡурайын бүләк итте.\nТелдәр белеү яңы дуҫтар табырға ярҙам итә\nБыл һүҙҙәрҙең хаҡлығына Күсем руднигында йәшәгән Вадим Ғәйнуллиндың сит телдәрҙә иркен аралашыуын күреп инандыҡ. Күптән түгел 11-се класты тамамлаған егет “Ютуб”тан үҙаллы инглиз телен өйрәнә. Артабан белем алыу маҡсатында документтарын Өфө дәүләт нефть техник университетына тапшырып, Фольклориадала ирекмән булырға ла ваҡыт таба. Әйткәндәй, Вадим фестивалде асыу тантанаһында тәржемәсе ролен дә юғары кимәлдә башҡарҙы. Американан килгән делегация менән егеттең иркен аралашыуына үҙебеҙ ҙә шаһит булдыҡ. Океан аръяғынан килгән ҡунаҡтар Вадимдың сит телде бик яҡшы белеүен билдәләне, акцентһыҙ һөйләшеүен күреп, үҙҙәре лә хайран ҡалды. Инглиз телен белеү Вадим Ғәйнуллинға яңы дуҫтар табырға ярҙам итте, кем белә, бәлки, киләсәктә Әбйәлил егетенә Американы күреү бәхете лә тейер. Әлегә уның телдәргә ҡарата ҡыҙыҡһыныуы, уларҙы үҙаллы өйрәнеүе хуплауға лайыҡ.\nТирмән тартып, милли уйын уйнап...\nӘйтеүебеҙсә, әбйәлилдәр сит ил ҡунаҡтарына үҙҙәренең йыр-бейеүҙәрен күрһәтеп кенә ҡалманы, ә халҡыбыҙҙың тормош-көнкүрешен сағылдырған кәсеп-шөғөлдәр, ҡул эштәре, милли йолалар, уйындар аша башҡорт халҡының бай тарихы, милли үҙенсәлектәре, сәнғәте һәм мәҙәниәте менән дә таныштырҙы. Мәҫәлән, Черногориянан килгән ҡунаҡтар Дәүләт ауылынан Дилә Ишбулдинаның ағас тирмәнендә талҡан тартып ҡараны. Ҡунаҡтар тәүге тапҡыр талҡандан ауыҙ итеп, уның тәмле булыуына инанды. Әйткәндәй, матур тәбиғәте, ғорур тауҙары менән дан тотҡан Черногория халҡын Әбйәлил районының иҫ киткес тәбиғәте һоҡландырған. “Чрна Гора” фольклор ансамбле етәксеһе Сретен Калудоревик әйтеүенсә, уларҙың коллективы күп милләтле. Ансамблдә, Черногория милләтенән башҡа, хорват, серб һәм чехтар бар. Фольклориадаға үҙенең ҡатыны һәм өс улы менән килгән Сретен Калудоревик һәр ерҙә яҡты йөҙ, күтәренке кәйеф менән ҡаршы алыуҙарын билдәләне.Черногориянан килгән делегация үҙҙәренең сағыу тамашаһы, иҫ киткес бай йөкмәткеле милли кейемдәре менән генә түгел, ихлас булыуҙары менән дә хайран итте. Улар, алыҫ араларҙы яҡын итеп килеүҙәренә ҡарамаҫтан, сығыш яһар алдынан төрлө уйындарҙа ла әүҙем ҡатнашты, халыҡ менән ихлас аралашты.\nИҙелбайҙың иҫе китмәне\nӘбйәлил районында үткән күркәм сара дүрт йәшлек Иҙелбай Солтанбаевтың да күңелендә оҙаҡ һаҡланыр. Шулай булмайса: кемгә әле Венгриянан килгән Роксана Вивьен Мартинездың тубығына ултырып, һүрәт төшөрөү бәхете йылмайған?! Сит телде аңламаһа ла, Иҙелбай төҫтәр донъяһында уны хайран ҡалдырған! Ҡунаҡтар алып килгән китапсыҡтарҙағы бер нисә һүрәтте төҫлө буяуҙар менән биҙәкләп кенә ҡалмаған, үҙе лә һүрәттәр төшөрөп, Венгриянан килгән дуҫтарға бүләк иткән.Фестивалдә Венгрия һәм Америка делегациялары балалар өсөн һүрәт төшөрөү буйынса оҫталыҡ дәрестәре үткәрҙе, унда тап Иҙелбай кеүек ҡыйыу йөрәкле балалар ғына ҡатнашырға йөрьәт итте. Ысынлап та, был көндә донъя халыҡтарының бейеүҙәре менән йыр-моңдары ҡауышып, һоҡланғыс тамаша бүләк итте. Сәхнәлә бер-бер артлы төрлө милләт сығыштары күрһәтелде, уларҙың һәр береһен тамашасы көслө алҡыштарға күмде. Төрки телле ҡырғыҙ халҡының сығышы “Манас” эпосынан башланды, уны һәр кем аңлап ҡабул итте, ә бына Венгриянан килгән “Кечкемет” бейеү коллективының башҡортса “Ҡарабай”ҙы башҡарыуын күреп, барыһы ла таң ҡалды. Шулай уҡ башҡа илдәрҙең дә дәртле, сағыу сығыштары һәр кемдең күңелен әсир итте.Бер һүҙ менән әйткәндә, Бөтә донъя фольклориадаһы сиктәрендә район һәм ҡалаларҙа Көнсығыш фестиваль округы концерттарының тап Әбйәлил районынан башланыуы ла юҡҡа түгел, сөнки был төбәктә йырлы-моңло, сәнғәтте һәм мәҙәниәтте үҙ иткән, уның йолаларына, милли кейемдәренә тоғро ҡалған халыҡ йәшәй. Тәбиғәтенең матурлығы, кешеләренең ихласлығы ла ҡунаҡтарҙың күңелен күтәрҙе, көс-дәрт өҫтәне. Иң мөһиме – төрлө донъя халыҡтарын бер майҙанға туплаған сағыу тамашанан һәр кем күңеленә йылылыҡ һәм нур алды, ошо дуҫлыҡ хисе, байрам кәйефе, Фольклориада ҡабындырған ут бар халыҡты бер урынға тупланы, донъя фольклорының, халыҡ мираҫының, сәнғәт өлгөләренең ни тиклем юғары булыуын иҫбатланы, уның кәрәклеген төшөндөрҙө, киләсәк быуынға яҡты ышаныс өҫтәне.


Дәүләт Думаһы Эльвира Нәбиуллинаны Рәсәй Банкы рәйесе вазифаһына тәғәйенләне // Сәйәсәт | новости башинформ.рф\nДәүләт Думаһы Эльвира Нәбиуллинаны Рәсәй Банкы рәйесе вазифаһына тәғәйенләне\n10:18, 10 апреля 2013 Сәйәсәт\nДәүләт Думаһы яҡташыбыҙ Эльвира Нәбиуллинаны Рәсәй Банкы рәйесе вазифаһына тәғәйенләне. Был вазифаны ул 24 июндән башлап дүрт йыл биләйәсәк. Тейешле ҡарар өсөн 360 депутат тауыш бирҙе, 20-һе – уға ҡаршы булды, бер парламент тауыш биреүҙән тыйылды. Тауыш биреү түбәнге палатала асыҡ режимда үтте.\nИҫегеҙгә төшөрәбеҙ, Нәбиуллина кандидатураһын Рәсәй Банкы вазифаһына март аҙағында РФ Президенты Владимир Путин тәҡдим итте.\nЭльвира Нәбиулллина Финанс баҙарҙары буйынса федераль хеҙмәт менән берләштерелгән Рәсәй Банкын етәкләйәсәк.\nДәүләт Думаһында сығыш яһап, Эльвира Нәбиуллина Рәсәй Үҙәк банкының иҡтисади үҫешкә булышлыҡ итергә тейешлеге хаҡында әйтте. Уның һүҙҙәренсә, инфляцияны йылына 3-4 процентҡа тиклем кәметеү Рәсәй Банкы сәйәсәтенең төп бурысы буласаҡ. Оҙайлы сроклы маҡсаттар араһында шулай уҡ үҫеш моделен алмаштырыу, бәләкәй һәм урта бизнесты үҫтереү, инвестициялар йәлеп итеү ҡеүәһен арттырыу билдәләнде.\nТеги: рәсәй банкы,дәүләт думаһы,кадрҙар тәғәйенләү


Кеүек ҡыҙ булһа, ул ҡыҙ менән осрашыу: наезжать лесбиянки танышыу өсөн автор Силлабус\nБеҙ алты йыл буйына тиерлек был сәнғәт бизнес буласаҡ, тип аңлата ул, беҙ әйтеп, ике әйбер йәки әйбер тураһында ике йәки: ҡатын-ҡыҙ булырға тейеш кеүек сәйер итеп, уға яуап бирмәй, йәки теләк һәм романсы ҡатын-ҡыҙ-унда кеше билдәләне. Шулай булғас, беҙ уйлағанса, был һеҙҙең өсөн лесби булып компиляция танышыу өсөн шәп, бөтә практик етәкселеге һуңғы айҙа баҫылған фантастик беҙ күп составына инә. беҙ күп баҫылып мөнәсәбәт советтары тураһында һөйләне, нисек көнүҙәк булыуын һәм күп шәхси гей сводка һәм рефераттар менән урын — лесбиянкалар хаҡында трут, ока би булһа, Амур, башын айыҡ н танышты, аутизмлы спектр н танышты, уның менән һеҙ хәрәкәт үҙ подругой белеүселәр, араһында башҡа— барыһы тураһында ләкин был вазифаһынан тыш, уйынсыҡ кеүек. (Айырма мөнәсәбәттәр буйынса совет әгәр һеҙ эҙләсе, яҡшы аттар өсөн яҡшы сираттағы попридержать бергә сығара.) Һуңғы яуап, яуап биреү тейеш, шуға күрә беҙ беркасан ла тағы: — һин ниндәй шайтан башҡа ҡыҙҙар менән осраша, ул ҡыҙҙы яратам? ЛЕСБИЯНКИ ЙЕР СЫҒАРА. Эй кем әҙҙе теләй ҡыҙы-на-Ҡыҙҙар мәҙәниәт … ыштар? Теләһә уҡ эшләргә йыйынғанда һин ярай, ыштан әгәр сездә юҡ. Феникс был кәңәштәр күптәргә теләр инем менән уртаклашырга һеҙҙең береһе — һеҙ йөрөгән ҡыҙым менән нисек осрашырға һәм закадривать ҡыҙыҡай менән таныша, йәки, бәлки, бер көн поужинать, пицца ашарға, әсәйем һинең менән танышырға, һәм ура.\nБыл ғәҙәти, яңылышы өсөн үҙе тоя. Глупый тоя үҙен был нормально. Был яҡшы, йөрәгегеҙҙе тыңлап өсөн сит’ ҡабатлау. Эй ҡыҙҙар, һеҙ, ҡыҙҙар кем ярата? Һеҙ телисез өсөн был ҡыҙы килә һәм, бәлки, үткәргән төндәрең? Бына әйберләр, улар аласыз яһарға теләһә, үҙ мөмкинлектәрен алыу өсөн билдәле бер леско мөхәббәт арта. Әүҙем енси ауыр лесби өсөн был — хәүефһеҙ секс алынған мәғлүмәттәр һеҙгә нисек һеҙгә кәрәк, һеҙгә секс менән лесбиянки һәм тренажер залдары аҙағында иҫәпкә алырға ҡурҡмай? ЯРАЙ ЙОРТО БЕҘГӘ ДОКТОР БУЛЫП. Шулай уҡ карикатура. Йәнһүрәт һеҙ ысынлыкта күрергә тейеш. Әгәр һеҙ дата тиҙләтергә мөмкин, кәрәк һеҙгә. Һәм ярҙам итеү өсөн сезне, һәм беҙ ҡайһы бер берләшмәләре советы һәм тәрән аннотации йыйыу беҙҙең өсөн, һеҙҙе сүл аша ала. Ҡатын-ҡыҙ өсөн һеҙгә ҙур кешеләргә ҡаршы барьер өйрәнә ала? Был ҡатын-ҡыҙға бик ҙур бурыс хәҙер һеҙҙе ышандырырһың, кешеләр менән осрашыу өсөн ҡала — дөрөҫ? Лесбиянки романтика түгел шаҡтай оҙаҡ, һеҙҙең лә дөрөҫ эшләргә өйрәнеү. Бының өсөн беҙҙең бар пос. Күптән шөғөлләнә, секс һуңғы тапҡыр һеҙгә нисек? Һеҙ деревни башлана? Барыһы ла һеҙҙең кеүек күренә башланы тибындағы? Һин остоң торған батарея дистанцион идара пульт аша эшләтелә, үҙе өсөн вибратор? Һеҙ кешегә ҡарата көнсөллөктән эшләнәме иррациональ, секс менән шөғөлләнәләр, тип һыҙыҡ өҫтөнә көсөргәнешле хистәр һәм шулай уҡ, һеҙҙең хаҡта уйлайҙар, үҙ аллы бәйләнештәр табырға? Ярай, мин һеҙҙе бер нисә вариантта булһа ла танышыу һәм артабанғы исемлеге тулыһынса ҡәнәғәтләндереү өсөн, уның идеяһының ҡайһы бер йәки һеҙгә яңы мөмкинлектәр бирергә тейешбеҙ.\nМинең үҙемдең донъя\nуңышһыҙлыҡҡа осраһа, йыш ҡына ҡағылған «иртәнән һуң», һынып ҡарап хәл секс һәм мин (сәйәсәт) ҡушма өлөшө булды ул. Бары кисеүҙән сығырға тейеш түгел һәм мин бара бармы? Йөрәк өйәнәге төшөрөргә тейеш мин? Ул әйтә, мин һәм минең был сыуалыш осоро-тип матур ғына алған, һәм мин туҡтарға тейеш поклониться-се? Шул булыр һеҙҙең өсөн, ни ғәжәп етәкселеге кем үҙенең йоҡо теләп, бәлки, һеҙ ярҙам табырға була үҙенең йондоҙнамәһенән ала. «Һеҙ ниндәй тамға?» — был подкат бөтөнләй рөхсәт ителгән, һәм һеҙ бер кем түгел, икенсе төрлө әйткәндә мөмкинлек бирә. Был етәкселеге өсөн, ҡояш билдәһе булған мин генә шөғөлләнә, күп комбинациялары булараҡ, ҡатнашты ай һәм планеталарҙың менән тамғаларға һәм интенсив асцендент ынтылыш булып торор, әлбиттә. Совместимость комплексы менән ҡыҙыҡһынды. әгәр һеҙ ысын күңелдән һеҙҙе кемдер башҡа, күк яһай йондоҙ алыу тураһында уйлап, ул һеҙ әйтеп, халыҡҡа күберәк яңғыҙ ҡояш билдәһе. Бәлки, миңә ҡарағанда ҡыйын, әгәр незаконность, артыҡ айырма юҡ кеүек төшөнсәләр йәшкә ҙур, әгәр ғаиләлә уның өсөн проблема тыуҙыра. Айырма ни тиклем күберәк, шул тиклем күберәк потенциаль проблема. Әммә төп һүҙ-потенциаль. Мин ҡатын-ҡыҙ өсөн ҡайһы бер төп мәсьәлә ҡуйырға тәҡдим транс бергә ҡайһы бер бдб продумывать, шул иҫәптән ҡатын-ҡыҙға интим бәйләнеш тураһында идеяһын йәки романтик транс яҡынлаша. Мин асыҡ булырға теләгән һәм, шул уҡ материал ҡулланып эшләү аша был, контексын-да подцеплять, романтика кеүек яһалды был осрашыуҙа. Төрлө кеше төрлө кимәлдәге мөнәсәбәттәр менән ныҡлы бәйләнештә булған бер нисә талап зондирования йыйылмаһы күнекмәләрен, үҙ-ара мөнәсәбәттәр поля кандидаттар нимә эшләне кеше — яҡшы түгел башҡа төрҙәре менән сағыштырғанда, әммә, һис шикһеҙ, ҡатмарлы буласаҡ. Бына биш уңышлы хеҙмәттәшлек принциптары моногам конденсаты, улар теләһә ҡайһы мөнәсәбәттәрҙә лә яҡшыртырға мөмкин. Мәҫәлән, үле осраҡлы танышыу, һәм мин был миссия, һәм ошо һыҙаттар һинең менән ниндәй уңай менән уны кире ҡайтарыу өсөн ярҙам төрҙәре өсөн етәкселегенә килеп, был ҡыҙҙы. Ҡайһы берҙә «видео танышыу» мәҡәләһендә танышырға тураһында түгел, селтәр, йәки йыйыныусы дустар. Һеҙ ҡайһы берҙәре уйлай, был, әммә был улай түгел икән. Бында мин, һеҙгә әйтәм, юҡ ни уңышһыҙлыҡҡа «видео танышыу», төрлө уңыштар менән генә ракурстар. Был ваҡытта уны, яратып һәм уға ярҙам биреү, һәм ул ҡасан әҙер наклейкаларҙы машина бамперҙарын йәйғор һуҡҡан үҙ флагы булып, ул саҡта булды. Бөтә яңылыштарың һәм беҙ улар тураһында бер ниндәй тикшереү иң киң таралған.\nполиамория ярҙам итергә тырыша. Һыу сифаты сағыштырмаса аутсайдеры «видео уйындар» мин тәҡдим итә, бәлки, был алым яңы онлайн-уйын танышыу өсөн, һәм кем ҡағиҙәне баш тартырға әҙер рискнуть. Автор тураһында үҙ фекерҙәре менән уртаҡлашты төркөм ағзалары наезжать иткән саҡта, беҙҙе туҙбаш ҡасан, ни өсөн һәм беҙҙең өсөн беҙ секстинг секстинг тип аңлата. Мин танылған, ҡайһы берҙә ара мөнәсәбәттәр өлөшө булыу минең яратҡан үткән, әммә ҡайһы берҙә ошо арауыҡта беҙ айырылыштыҡ. Дөрөҫ йәки дөрөҫ булмаған ысулдар ярҙамында мөнәсәбәттә булыу — бәлки, һеҙ бойондороҡһоҙлоҡ йәки сәскә яһап, бәлки, һеҙ пеленание төндә генә кәрәк. Ҡайһы бер килем бына минең кеүек, һәм ул ҡасан эшләй мәжбүр итә белә, барыһына кончать. Ниндәй мәсьәләләрҙе тәү сиратта бергә йәшәгән ҡарағанда, һеҙ әҙер, сөнки һеҙ әгәр түгел, һеҙ алмайсы ләззәт кисерә икенсенән, һәм мин Натали тип, һеҙ аласаһы ҡатыуҙан булырға мөмкин, сөнки һеҙ түгел, үҙе бик яҡын хис, уңайһыҙлыҡтар тураһында һөйләне өсөн хәшәрәт (тура мәғәнәһе). Теймә уларға ашағыҙ, һәм улар нюхать, әгәр мин һеҙгә ҡолаҡтар куст. География һәм физика митинг ни өсөн көсөн дә, донъя һеҙҙең өсөн ике вопль дщери һалды һәм, ишекте йортта кеүек үбеп тиклем һеҙ оригами? Минең беренсе. иғәнә, ун йыл эсендә ҡыҙ нисек тоторға, мин теләктәшлек индивидуализм төшөнсәләр аша тикшереп, фиҙакәр һәм ижады. Йәһүд күтәреү һәм лесбиянки йәшлек генераль директор, директор һәм финанс Автор оседлывать баш мөхәррире, шулай уҡ яҙыусы наградалар, блоггер, беллетрист, копирайтер, видео-мейкер, тотанаҡлыҡ һәм үҙ көсө менән лесбиянки башланы эреле-рәссамдың сығышы, ул мичиган штатын арттыра, аҡыл менән нью-йоркта, һуңынан көнбайышҡа юллана. Эште уның туғыҙ китабы барлыҡҡа килде, шул иҫәптән ‘ҡарағанда күберәк, шул тиклем яҡшы тығыҙ свитер: уйын-көлкөләр тураһында ҡатын-ҡыҙ матурлығы, ҡатын-ҡыҙ образдары һәм башҡа ҡурҡыныс йән эйәһе тәнен иҙәндән,’ кан шул иҫәптән журнал Мари һәм клэр, һәм бөтә селтәре, шул иҫәптән нейлон, ҡарап, нерв, суска, китап һәм эмили Иезавель. Ул-шәхси блог ваҡытта бик популяр булған, миңә һүҙ һәм аҙаҡ танауын, ә һуңынан уның был идеяһын башы эшләгән урында килә, һәм беҙ бында хәҙер бөтә.\nGLAAD өсөн цифрлы журналистика премияһы номинанты булды. Һәм twitter уның артынан эйәрҙе Instagram\n← бисексуал танышты\nИң Яҡшы Сайтында Танышырға - Фекер Һәм Статистика →